SET ช่วงเช้าปิดที่ระดับ 702.38 จุด ลดลง 4.88 จุด (-0.69%) มูลค่าการซื้อขาย 7,314 ล้านบาท<br><br>ตลาดหุ้นเช้าค่อนข้างเงียบเหงาไม่มีปัจจัยโดดเด่น กรณีมาบตาพุดก็ต้องยืดเยื้อออกไป ปัจจัยต่างๆไม่ค่อยจูงใจ ต่างชาติยังกลับมาขายสุทธิหุ้นไทยค่อนข้างมากเป็นไปได้ที่ไม่ค่อยมั่นใจที่จะกลับเข้ามา อาจเข้ามาอีกทีปีหน้าจนกว่าจะเห็นภาพชัด ปัจจัยภายนอกไม่โดดเด่นเช่นกันบรรยากาศโดยรวมค่อนข้างซบเซา แนวโน้มช่วงบ่ายรอดูการเมืองจะคืบหน้าอะไร ดู sentiment ภูมิภาคจะฟื้นตัวหรือเปล่า<br><br>ตลาดหลักทรัพย์ปิดตลาดช่วงเช้าวันนี้ที่ระดับ 702.38 จุด ลดลง 4.88 จุด(-0.69%) มูลค่าการซื้อขาย 7,314 ล้านบาท <br><br>การซื้อขายหุ้นช่วงเช้าวันนี้ ดัชนีเคลื่อนไหวในแดนลบตลอดช่วงเช้า โดยแตะจุดสูงสุดของช่วงเช้าที่ 706.49 จุด และแตะจุดต่ำสุดของช่วงเช้าที่ระดับ 699.09 จุด<br><br>น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์ บล.ฟิลลิป(ประเทศไทย) กล่าวว่า ตลาดหุ้นไทยเช้านี้ค่อนข้างเงียบเหงาปัจจัยต่างๆไม่ค่อยมีอะไรที่โดดเด่นเข้ามาสนับสนุนทิศทางตลาดในช่วงนี้ หลังจากที่เมื่อวานเรื่องของมาบตาพุดก็คงต้องยืดออกไปกว่าจะได้คำตัดสินคงจะต้องรอเรื่องการส่งพยานเอกสารให้เรียบร้อย ปัจจัยต่างๆดูไม่ค่อยจูงใจ สำหรับนักลงทุนต่างชาติก็กลับมาขายสุทธิในตลาดหุ้นไทยมากขึ้นมีความเป็นไปได้ที่ไม่ค่อยมั่นใจที่จะกลับเข้ามา อาจจะกลับเข้ามาอีกทีก็จะเป็นปีหน้าเลยจนกว่าจะเห็นภาพตรงนี้ชัด<br><br>ส่วนปัจจัยภายนอกไม่ค่อยมีอะไรโดดเด่นเช่นกันดาวโจนส์ลดลงไป 11 จุด น้ำมันขึ้นเล็กน้อย 0.44 ดอลลาร์ บรรยากาศโดยรวมค่อนข้างที่จะซบเซาเพราะไม่มีแรงกระตุ้น<br><br>แนวโน้มช่วงบ่ายคงไม่ได้มีอะไรเพิ่มเติมต้องรอดูเรื่องของการเมืองว่ามีความคืบหน้าอะไร และดู sentiment ของภูมิภาคจะฟื้นตัวขึ้นได้หรือไม่ ตอนนี้ยืนข้างลบเป็นส่วนใหญ่หุ้นไทยก็ไม่น่าที่จะมีอะไรที่ดูตื่นเต้นเข้ามา การเมืองเราคงจะยืดเยื้อคาราคาซังอย่างนี้ไปอีกสักระยะหนึ่งและเราจะมีการชุมนุมวันที่ 29 พ.ย.ยังเป็นปัจจัยที่กดดันตลาดอยู่<br><br>ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ <br>          CPF   มูลค่าการซื้อขาย 687.00 ล้านบาท ปิดที่  10.80 บาท ลดลง  0.20 บาท<br>          BANPU มูลค่าการซื้อขาย 592.73 ล้านบาท ปิดที่ 486.00 บาท ลดลง 10.00 บาท<br>          PTT   มูลค่าการซื้อขาย 480.26 ล้านบาท ปิดที่ 234.00 บาท ลดลง  5.00 บาท <br>          PTTEP มูลค่าการซื้อขาย 276.93 ล้านบาท ปิดที่ 136.00 บาท ลดลง  1.00 บาท<br>          TCAP  มูลค่าการซื้อขาย 267.38 ล้านบาท ปิดที่  20.30 บาท ลดลง  0.40 บาท<br><br>