ดัชนีเช้าแกว่งในกรอบ-เก็งกำไรเป็นรายตัว,ขาดปัจจัยภายนอกชี้นำ<br><br>นักวิเคราะห์ฯคาดตลาดหุ้นไทยเช้านี้แกว่งในกรอบ ลุ้นปรับขึ้นได้บ้างแต่อาจจำกัด มองตลาดฯอาจต้องรับแรงขายทำกำไรจากกลุ่มนักลงทุนที่ชอบเล่นสั้น เมื่อราคาหุ้นปรับตัวขึ้นไป ตลาดฯ คงเป็นลักษณะเล่นเก็งกำไรเป็นรายตัว เหตุปัจจัยภายนอกไม่มีอะไร ตลาดสหรัฐฯปิดทำการ ทำให้ตลาดภูมิภาคเช้านี้แกว่งทั้งในแดนบวก-ลบ ปัจจัยที่น่าจับตามีเพียงค่าเงินดอลลาร์ฯที่อ่อนลง ทำให้ราคาสินค้าโภคภัณฑ์ขึ้นได้บ้าง พร้อมให้แนวรับ 745 แนวต้าน 748 จุด<br><br>นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ (ประเทศไทย) กล่าวว่า ตลาดหุ้นไทยเช้านี้คาดว่าจะแกว่งตัวในกรอบ โดยอาจจะมีลุ้นปรับตัวขึ้นได้บ้างแต่ก็อาจดูจำกัดในช่วงสั้น โดยมองว่าตลาดฯอาจจะต้องรับแรงขายทำกำไรจากกลุ่มนักลงทุนที่ชอบเล่นสั้น ๆ เมื่อราคาหุ้นปรับตัวขึ้นไป ซึ่งตลาดฯคงจะเป็นลักษณะของการเข้าเล่นเก็งกำไรเป็นรายตัว เนื่องจากปัจจัยภายนอกไม่ได้มีอะไร ตลาดสหรัฐฯก็ปิดทำการ<br><br>ขณะที่ตลาดหุ้นอื่นในภูมิภาคเอเชียเช้านี้ส่วนใหญ่ก็แกว่งตัวทั้งในแดนบวก-ลบ ปัจจัยที่น่าดูเป็นเรื่องของค่าเงินดอลลาร์สหรัฐฯที่อ่อนค่าลง ทำใหราคาสินค้าโภคภัณฑ์ปรับตัวขึ้นได้บ้าง แต่หากมองหุ้นที่เกี่ยวข้องกับน้ำมันอย่าง PTTEP ขณะนี้ก็โดนนักวิเคราะห์ต่างปรับประมาณการลง เนื่องมาจากปริมาณการขายที่ลดลง   <br><br><br>