ตลาดหุ้นสหรัฐฯปรับลดลง โดยเมื่อปิดการซื้อขาย ดัชนีหุ้นดาวโจนส์ ปิดที่ 10,194.29 จุด ลดลง 2.57 จุด ด้านราคาน้ำมันดิบตลาดไนเม็กซ์ ลดลงต่ำกว่า 75 ดอลลาร์สหรัฐ/บาร์เรล...<br><br>สำนักข่าวต่างประเทศรายงานว่า ปิดการซื้อขายตลาดหุ้นสหรัฐฯ วันที่ 26 ม.ค.53 ดัชนีปรับเพิ่มในช่วงแรก หลังข้อมูลระบุว่า ดัชนีความเชื่อมั่นผู้บริโภคในเดือนนี้ เพิ่มขึ้นมาอยู่ที่ระดับ 55.9 สูงสุดในรอบปี และเป็นการปรับเพิ่มเดือนที่ 3 ติดต่อกัน ขณะที่ธนาคารกลางสหรัฐ (เฟด) เริ่มการประชุมเรื่องนโยบายการเงินเป็นเวลา 2 วัน ซึ่งคาดว่าเฟดจะยังคงอัตราดอกเบี้ยไว้ในระดับเดิมต่อไป ก่อนที่นักลงทุนจะขายทำกำไรหุ้นกลุ่มสถาบันการเงินและเทคโนโลยี ทำให้ดัชนีดิ่งลง<br><br>ด้านราคาน้ำมันดิบตลาดไนเม็กซ์ ลดลง 55 เซนต์ ไปปิดที่ 74.71 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ 10,194.29 จุด ลดลง 2.57 จุด แนสแดค ปิดที่ 2,203.73 จุด ลดลง 7.07 จุด และเอสแอนด์พี ปิดที่ 1,092.17 จุด ลดลง 4.61 จุด.<br>