ดัชนีฮั่งเส็งตลาดหุ้นฮ่องกงเปิดตลาดวันนี้อ่อนตัวลง หลังจากที่ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (3 ก.พ.) เนื่องจากนักลงทุนผิดหวังต่อดัชนีภาคบริการของสหรัฐที่เพิ่มขึ้นน้อยกว่าที่นักวิเคราะห์ส่วนใหญ่ในวอลล์สตรีทคาดการณ์ไว้<br><br>สำนักข่าวซินหัวรายงานว่า ดัชนีฮั่งเส็งเปิดตลาดลบ 187.34 จุด หรือ 0.09% แตะ 20,534.74 จุด<br><br>สถาบันจัดการด้านอุปทานของสหรัฐ (ISM) ระบุว่า ดัชนีภาคบริการเดือนม.ค.ขยับขึ้นแตะระดับ 50.5 จุด จากเดือนธ.ค.ที่ระดับ 49.8 จุด ซึ่งดัชนีที่เคลื่อนไหวเหนือระดับบ่งชี้ว่าภาคบริการของสหรัฐยังคงมีการขยายตัว อย่างไรก็ตาม ดัชนีภาคบริการเดือนม.ค.ขยายตัวน้อยกว่าที่นักวิเคราะห์ในวอลล์สตรีทคาดว่าจะอยู่ที่ 51.0 จุด<br><br>