วันพฤหัสบดีที่ 15 ตุลาคม พ.ศ. 2552 07:51 <br><br>สัญญาทองคำตลาดนิวยอร์กปิดขยับลง นักลงทุนเทขายทำกำไร<br><br>สัญญาทองคำตลาด (Commodity Exchange) ส่งมอบเดือนธ.ค.ปิดที่ 1,064.70 ดอลลาร์/ออนซ์ ลดลง 30.00 เซนต์ หลังจากเคลื่อนตัวในช่วง 1,056.50-1,072 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 17.908 ดอลลาร์/ออนซ์ เพิ่มขึ้น 6.80 เซนต์<br><br>ส่วนสัญญาพลาตินัมส่งมอบเดือนม.ค.ปิดที่ 1,366.60 ดอลลาร์/ออนซ์ เพิ่มขึ้น 5.90 ดอลลาร์ และสัญญาพัลลาเดียมส่งมอบเดือนธ.ค.ปิดที่ 330.80 ดอลลาร์/ออนซ์ เพิ่มขึ้น 1.00 ดอลลาร์<br><br>เจมส์ มัวร์ นักวิเคราะห์จาก TheBullionDesk.com กล่าวว่า &quot;นักลงทุนเทขายทำกำไรหลังจากสัญญาทองคำทะยานขึ้นแตะระดับสูงสุดเมื่อวันก่อนและปรับตัวเพิ่มขึ้นติดต่อกันหลายวัน เนื่องจากค่าเงินดอลลาร์สหรัฐที่อ่อนตัวลงได้กระตุ้นนักลงทุนให้เข้าซื้อสัญญาสินค้าโภคภัณฑ์จำพวกทองคำและน้ำมันดิบอย่างหนาแน่น ซึ่งทำให้เกิดการคาดการณ์ว่าสัญญาทองคำและโลหะเงินจะปรับตัวเพิ่มขึ้นอย่างต่อเนื่องในปีนี้&quot;<br><br><br>