ดัชนีดาวโจนส์ตลาดหุ้นนิวยอร์กปิดปรับตัวเพิ่มขึ้นเพียงเล็กน้อยเมื่อคืนนี้ (26 ก.พ.) ท่ามกลางการเปิดเผยข้อมูลเศรษฐกิจสหรัฐที่ผันผวน และการรายงานผลประกอบการของเอไอจีที่ยังขาดทุนหนักเกินคาดในช่วงไตรมาส 4 ของปีที่ผ่านมา<br><br>ดัชนีเฉลี่ยอุตสาหกรรมดาวโจนส์ปิดบวกเล็กน้อย 4.23 จุด หรือ 0.04% แตะที่ 10,325.26 จุด ดัชนี S&amp;P 500 เพิ่มขึ้น 1.56 จุด หรือ 0.14% ปิดที่ 1, 104.49 จุด และดัชนี Nasdaq ปิดบวก 4.04 จุด หรือ 0.18 % แตะที่ 2,238.26 จุด สัญญาน้ำมันดิบตลาดนิวยอร์กปิดปรับตัวสูงขึ้นเมื่อคืนนี้ (26 ก.พ.) หลังเงินดอลลาร์อ่อนค่าลง ขณะที่ทางการสหรัฐเปิดเผยข้อมูลเศรษฐกิจที่ปรับตัวดีขึ้นหลายรายการ<br><br>สัญญาน้ำมันดิบ NYMEX (New York Mercantile Exchange) ส่งมอบเดือนเม.ย.ปรับตัวเพิ่มขึ้น 1.49 ดอลลาร์ ปิดตลาดที่ 79.66 ดอลลาร์/บาร์เรล หลังจากเคลื่อนตัวในช่วง 77.82 - 80.05 ดอลลาร์<br><br>- สัญญาทองคำตลาดนิวยอร์กปิดทะยานขึ้นแข็งแกร่งเมื่อคืนนี้ (26 ก.พ.) เพราะได้รับปัจจัยหนุนจากเงินดอลลาร์ที่อ่อนค่าลง<br><br>สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,118.90 ดอลลาร์/ออนซ์ พุ่งขึ้น 10.40 ดอลลาร์ หลังจากเคลื่อนตัวในช่วง 1,108.50 - 1,118.90 ดอลลาร์<br><br>- ค่าเงินดอลลาร์สหรัฐร่วงลงเมื่อเทียบกับสกุลเงินหลักๆในการซื้อขายที่ตลาดปริวรรตเงินตรานิวยอร์กเมื่อคืนนี้ (26 ก.พ.) หลังสหรัฐรายงานข้อมูลเศรษฐกิจที่ผันผวน<br><br>นอกจากนี้ เงินดอลลาร์ยังอ่อนค่าลงเมื่อเทียบกับเงินยูโร หลังจากที่มีข่าวว่าเยอรมนีจะให้ความช่วยเหลือกรีซแก้ปัญหาหนี้สาธารณะและยอดขาดดุลงบประมาณในยุโรป ซึ่งความเคลื่อนไหวดังกล่าวกระตุ้นให้นักลงทุนซื้อสกุลเงินที่มีความเสี่ยงมากขึ้น<br><br>- ดัชนี FTSE 100 ตลาดหุ้นลอนดอนปิดปรับตัวเพิ่มขึ้นเมื่อคืนนี้ (26 ก.พ.) โดยมีหุ้นกลุ่มเหมืองแร่เป็นแกนนำหนุนดัชนีปิดเคลื่อนไหวในแดนบวก<br><br><br>