วันอังคารที่ 9 ธันวาคม พ.ศ. 2551 08:43 <br><br>บริษัทสื่อยักษใหญ่ในสหรัฐ ยื่นขอล้มละลาย หลังไม่สามารถตกลงหนี้สิน 1.3หมื่นล้านดอลลาร์<br><br>ทริบูน โค (Tribune Co.) บริษัทสื่อยักษ์ใหญ่ของสหรัฐ เจ้าของหนังสือพิมพ์ ชิคาโก ทริบูน และ ลอสแองเจลิส ไทม์ส เปิดเผยว่า บริษัทได้ยื่นขอพิทักษ์ทรัพย์จากการล้มละลายเพื่อปรับโครงสร้างหนี้แล้ว หลังจากที่ภาวะเศรษฐกิจถดถอยในประเทศส่งผลกระทบต่อรายได้ของบริษัทอย่างมหาศาล <br>          <br>สำนักข่าวเกียวโดรายงานว่า การยื่นขอพิทักษ์ทรัพย์จากการล้มละลายตามกฎหมายมาตรา Chapter 11 มีขึ้น หลังจากที่ทริบูน โค ไม่สามารถบรรลุข้อตกลงเรื่องหนี้สินมูลค่าราว 1.3 หมื่นล้านดอลลาร์ กับธนาคารและเจ้าหนี้รายอื่นๆ ได้<br>          <br>ทั้งนี้ ทริบูน ถือเป็นสื่อรายใหญ่ และเก่าแก่ที่สุดแห่งหนึ่งของสหรัฐ โดยบริษัทก่อตั้งขึ้นในปีพ.ศ. 2390 และได้ขยายกิจการใหญ่โตจนปัจจุบันเป็นเจ้าของหนังสือพิมพ์รายวันถึง 8 ฉบับ และสถานีโทรทัศน์ถึง 23 แห่ง นอกจากนี้ ทริบูนยังเป็นเจ้าของโมสรเบสบอล ชิคาโก คัพส์ ด้วย <br>