ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (27 ส.ค.) จากแรงซื้อที่ส่งเข้าหนุนหุ้นกลุ่มพลังงานหลังจากราคาน้ำมันดิบตลาด NYMEX ดีดตัวขึ้นกว่า 1 ดอลลาร์ นอกจากนี้ นักลงทุนยังเข้าซื้อหุ้นกลุ่มการเงินและกลุ่มอุตสาหกรรม หลังจากคลายความวิตกกังวลจากข่าวที่ว่ารัฐบาลจีนวางแผนควบคุมภาวะกำลังการผลิตส่วนเกินในภาคอุตสาหกรรม อย่างไรก็ตาม ดาวโจนส์ปิดบวกเพียงเล็กน้อยเนื่องจากนักลงทุนส่วนใหญ่มีท่าทีระมัดระวังก่อนที่ทางการสหรัฐจะเปิดเผยข้อมูลรายได้ส่วนบุคคลในวันศุกร์นี้ <br><br><br>