สัญญาทองคำตลาดนิวยอร์กปิดร่วงลงเมื่อคืนนี้ (29 ธ.ค.) เพราะได้รับแรงกดดันจากการพุ่งขึ้นของสกุลเงินดอลลาร์สหรัฐ นอกจากนี้ นักลงทุนยังกระหน่ำขายสัญญาทองคำหลังจากนักวิเคราะห์หลายคนคาดการณ์ว่าสกุลเงินดอลลาร์สหรัฐมีแนวโน้มแข็งแกร่งขึ้นอีกเมื่อเทียบกับสกุลเงินหลักๆ      โดยสัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,098.10 ดอลลาร์ต่อออนซ์ ร่วงลง 9.80 ดอลลาร์ หลังจากเคลื่อนตัวในช่วง 1107.0 - 1098.0 ดอลลาร์<br><br>นักวิเคราะห์จากอาร์เอฟ แลฟเฟอร์ตี้ ในนิวยอร์ก กล่าวว่า ตลาดทองคำถูกดดันอย่างหนักจากสกุลเงินดอลลาร์สหรัฐที่แข็งค่าขึ้น หลังจากสำนักงานคอนเฟอร์เรนซ์ บอร์ดรายงานว่า ดัชนีความเชื่อมั่นผู้บริโภคเดือนธ.ค.เพิ่มขึ้นแตะระดับ 52.9 จุด จากเดือนพ.ย.ที่ 49.5 จุด และสแตนดาร์ด แอนด์ พัวร์/เคส-ชิลเลอร์ เปิดเผยราคาบ้านใน 20 เมืองใหญ่ของสหรัฐดีดขึ้น 0.4% ในเดือนต.ค. สวนทางกับที่นักวิเคราะห์ส่วนใหญ่คาดว่าจะร่วงลง 7.2%<br><br>ทางด้านราคาน้ำมันตลาดไนเม็กซ์ ของสหรัฐฯ งวดส่งมอบ เดือนกุมภาพันธ์ เพิ่มขึ้น 10 เซนต์ ปิดที่ 78.87 ดอลลาร์ต่อบาร์เรล ส่วนเบรนต์ลอนดอน งวดส่งมอบเดือนเดียวกัน เพิ่มขึ้น 32 เซนต์ ปิดที่ 77.64 ดอลลาร์ต่อบาร์เรล<br><br>