เงินบาทเปิดตลาดเช้านี้ที่ระดับ 33.10/11 ปรับตัวแข็งค่าสุดในรอบ 1 ปี<br><br>นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.10/11 บาท/ดอลลาร์ ปรับตัวแข็งค่าจากเย็นวานนี้ที่ระดับ 33.15/20 บาท/ดอลลาร์ ซึ่งเป็นไปตามค่าเงินสกุลอื่นที่ปรับตัวแข็งค่าขึ้นเมื่อเทียบกับเงินดอลลาร์<br>          <br>&quot;(เงินบาท)เปิดตลาดเช้านี้แข็งค่ามากสุดในรอบปี&quot; นักบริหารเงิน กล่าว<br>          <br>เนื่องจากตลาดมองว่าเศรษฐกิจจะฟื้นตัวได้เร็ว หลังการประกาศตัวเลขทางเศรษฐกิจของสหรัฐ ได้แก่ ยอดขายบ้านใหม่ในเดือน ต.ค.ขยายตัวเพิ่มขึ้น 6.2% ซึ่งเกินกว่าที่ตลาดคาดการณ์ไว้ <br><br>สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ 87.28 เยน/ดอลลาร์ ปรับตจัวแข็งค่าจากเย็นวานนี้ที่ระดับ 87.43 เยน/ดอลลาร์ ส่วนเงินยูโรอยู่ที่ 1.5126 ดอลลาร์/ยูโร ปรับตัวแข็งค่าจากระดับ 1.5017 ดอลลาร์/ยูโร<br>          <br>นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 33.05-33.20 บาท/ดอลลาร์<br><br>