สัญญาทองคำตลาดนิวยอร์กปิดบวกเมื่อคืนนี้ (10 ธ.ค.) เนื่องจากนักลงทุนยังคงเข้าซื้อเก็งกำไรอย่างคึกคักเพราะเชื่อว่าเป็นการลงทุนที่ปลอดความเสี่ยง โดยสัญญาทองคำทองคำสามารถดีดขึ้นมาปิดในแดนบวกได้หลังจากดิ่งลงไปกว่า 22 ดอลลาร์เมื่อวันพุธ ซึ่งเป็นผลมาจากสกุลเงินดอลลาร์ที่แข็งค่าขึ้น สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,126.20 ดอลลาร์/ออนซ์ บวก 5.30 ดอลลาร์ หลังจากเคลื่อนตัวในช่วง 1,121.80-1,137.70 ดอลลาร์ <br><br>         ขณะที่สัญญาโลหะเงินส่งมอบเดือนมี.ค.ปิดที่ 17.188 ดอลลาร์/ออนซ์ เพิ่มขึ้น 0.80 เซนต์ และสัญญาโลหะทองแดงส่งมอบเดือนมี.ค.ลดลง 2.05 เซนต์ ปิดที่ 3.103 ดอลลาร์/ปอนด์ <br><br>         ส่วนสัญญาพลาตินัมส่งมอบเดือนม.ค.ปิดที่ 1,424.50 ดอลลาร์/ออนซ์ พุ่งขึ้น 15.30 ดอลลาร์ และสัญญาพัลลาเดียมส่งมอบเดือนมี.ค.ปิดที่ 365.10 ดอลลาร์/ออนซ์ ลดลง 0.45 ดอลลาร์ <br><br>         แม้สัญญาณบ่งชี้ว่าเศรษฐกิจที่สดใสได้หนุนสกุลเงินดอลลาร์แข็งค่าขึ้นในช่วงหลายเดือนที่ผ่านมา อันเป็นผลมาจากกระแสคาดการณ์ที่ว่าธนาคารกลางสหรัฐ (เฟด) จะขึ้นอัตราดอกเบี้ยในปีหน้า แต่นักลงทุนยังคงเดินหน้าซื้อเก็งกำไรในสัญญาทองคำเพราะเชื่อว่าเป็นการลงทุนที่ปลอดภัยในยามที่เศรษฐกิจยังเผชิญกับภาวะเปราะบาง 