 วันที่ 31 สิงหาคม พ.ศ. 2552 ปีที่ 33 ฉบับที่ 4136  ประชาชาติธุรกิจ<br>คอลัมน์ เกาะติดตลาดหุ้น-เงิน<br>- ตลาดหุ้นสัปดาห์ที่ผ่านมาปรับตัวขึ้นตามตลาดหุ้นทั่วโลก จากปัจจัยบวกด้านตัวเลขเศรษฐกิจในไตรมาส 2/52 ของหลายๆ ประเทศออกมาดีขึ้น สะท้อนทิศทางเศรษฐกิจกลับมาฟื้นตัวดีขึ้น ดัชนี วันแรกปิด 653.20 จุด เพิ่มขึ้น 8.57 จุด มูลค่าการซื้อขาย 21,934 ล้านบาท <br>- กลางสัปดาห์มีแรงเทขายทำกำไรหลังตลาดปรับขึ้นแรง แต่ยังมีแรงซื้อรอหนุนอยู่ดัชนีปิดที่ 658.28 จุด เพิ่มขึ้น 2.82 จุด มูลค่าการซื้อขาย 24,007 ล้านบาท ตลาดยังคงแกว่งตัวขึ้นลงเล็กน้อย ท้ายสัปดาห์ดัชนีปิดที่ 656.98 จุด เพิ่มขึ้น 4.58 จุด มูลค่าการซื้อขาย 14,331.89 ล้านบาท<br> - สัปดาห์นี้ บล.ทิสโก้แนะนำติดตามปัญหาการเมือง ตลาดมีแนวรับ 646 จุด แนวต้าน 662 จุด<br>- ค่าเงินบาทสัปดาห์ที่ผ่านมาเปิดตลาด 33.98/99 บาท/ดอลลาร์ แข็งค่าขึ้นจากสัปดาห์ก่อน ตลอดสัปดาห์เงินบาทเคลื่อนไหวในกรอบแคบๆ 33.98-34.08 จากการเข้าแทรกแซงของ ธปท. <br>- ส่วนความเคลื่อนไหวสำคัญระหว่างสัปดาห์ กนง.มีมติคงดอกเบี้ยนโยบายที่ 1.25% เป็นครั้งที่ 3 ติดต่อกัน ค่าเงินบาทปิดตลาดท้ายสัปดาห์ 33.99-34.00 <br>- สัปดาห์นี้สายงานธุรกิจตลาดทุน ธนาคารกสิกรไทย คาดว่าค่าเงินบาทจะเคลื่อนไหวอยู่ระหว่าง 33.90-34.10 บาท/ดอลลาร์ โดยคาดว่าภาวะการลงทุนในตลาดหุ้นยังคงเป็นตัวชี้นำการเคลื่อนไหวของตลาดเงิน ขณะที่ประเด็นทางการเมืองจะมีน้ำหนักต่อการลงทุนในช่วงสัปดาห์นี้<br><br><br><br> <br>