เมื่อวานนี้ (8 ต.ค.) ราคาทองล่วงหน้าสัญญาเดือนตุลาคม (GFV09) ปิดที่ 16,520 กรอบการเคลื่อนไหวของราคาอยู่ในช่วง 16,400  16,600 ปริมาณการซื้อขาย 1,841 สัญญา นายโกสินทร์ เจือศิริภักดี ผู้จัดการฝ่ายการตลาด บริษัทจีที เวลธ์ แมเนจเมนท์ จำกัด กล่าวถึงภาวะการลงทุนในตลาด Gold Futures ว่า บรรยากาศการซื้อขายทองคำในตลาดอนุพันธ์วันนี้คึกคักพอสมควร ราคาทองคำในตลาดโลกปรับตัวเพิ่มขึ้นอย่างต่อเนื่องตั้งแต่ช่วงเช้า จนกระทั่งช่วงบ่ายมีแรงขายทำกำไรออกมา ทำให้ราคาทองคำอ่อนตัวลงเล็กน้อย จนกระทั่งก่อนปิดตลาดราคาทองคำในตลาดโลกทรงตัวอยู่ที่บริเวณ 1,054 เหรียญในช่วงท้ายตลาด แนวโน้มในเชิงเทคนิคยังคงเป็นรูปแบบการขึ้นเหมือนเดิม แต่เชื่อว่าการพักฐานน่าจะเกิดขึ้นในเร็ววัน หลังจากราคาปรับตัวขึ้นมาอย่างรวดเร็ว ประเมินแนวรับไว้ที่ 1,048 เหรียญ และแนวต้านที่ 1,057 เหรียญ กลยุทธ์การลงทุน เน้นไปที่การอยู่ข้างซื้อเมื่อราคาทองคำอ่อนตัวลงมา <br>         ราคาทองคำยังคงปรับตัวเพิ่มขึ้นต่อเนื่อง ขณะที่นักลงทุนที่เปิดสัญญาขายเริ่มถูกเรียกหลักประกันเพิ่มแล้ว บางส่วนยังเปิดสัญญาขายเพิ่มเติมอีก โดยส่วนตัวเกรงว่าหากดอลล่าร์ยังอ่อนค่า นักลงทุนที่ยังไม่ปิดสัญญาอาจมีความเสียหายเพิ่มขึ้นอีก นายโกสินทร์ กล่าว <br><br>         สรุปประเด็น เล็งตรงเป้า <br>         ท่านที่เปิดสัญญาซื้อ (Long) เอาไว้  เน้นอยู่ด้านซื้อ ดักทำกำไรบ้างได้ <br>         ท่านที่เปิดสัญญาขาย (Short) เอาไว้  อาจจะรอราคาอ่อนตัว แล้วหาจังหวะปิดสัญญา <br><br>         ติดตามบทวิเคราะห์แบบอัพเดทประกอบการตัดสินใจก่อนเปิดตลาดได้ที่ www.gtwm.co.th หรือติดต่อเจ้าหน้าที่การตลาดของบริษัทได้ที่เบอร์ 02-673-9911 <br><br>         GT Wealth Management <br>         www.gtwm.co.th <br><br><br><br>