ดัชนีดาวโจนส์ตลาดหุ้นนิวยอร์กปิดพุ่งขึ้นแตะระดับสูงสุดในรอบกว่า 1 เดือนเมื่อคืนนี้ (1 มี.ค.) ขานรับข่าวที่ว่าบริษัท อเมริกัน อินเตอร์เนชันแนล กรุ๊ป อิงค์ (เอไอจี)  ทำข้อตกลงขายกิจการบริษัท อเมริกัน อินเตอร์เนชันแนล แอสชัวรันส์ (เอไอเอ) ซึ่งเป็นบริษัทประกันชีวิตรายใหญ่ในเอเชียให้กับบริษัท พรูเดนเชียลของอังกฤษ ซึ่งข่าวดังกล่าวช่วยให้นักลงทุนมีความเชื่อมั่นต่อแนวโน้มเศรษฐกิจสหรัฐมากขึ้น นอกจากนี้ ตลาดยังได้รับแรงหนุนจากข่าวที่ว่ารัฐบาลของประเทศในกลุ่มสหภาพยุโรป (อียู) ใกล้ทำข้อตกลงให้ความช่วยเหลือฉุกเฉินแก่กรีซดัชนีเฉลี่ยอุตสาหกรรมดาวโจนส์พุ่งขึ้น 78.53 จุด หรือ 0.76% ปิดที่ 10,403.79 จุด ดัชนีดัชนี S&amp;P 500 ดีดขึ้น 11.22 จุด หรือ 1.02% ปิดที่ 1,115.71 จุด และดัชนี Nasdaq ปรับตัวขึ้น 35.31 จุด หรือ 1.58% ปิดที่ 2,273.57 จุด<br><br>-- สัญญาน้ำมันดิบตลาดนิวยอร์กปิดร่วงลงเมื่อคืนนี้ (1 มี.ค.) หลังจากสหรัฐเปิดเผยดัชนีภาคการผลิตที่ขยายตัวน้อยกว่าที่คาดการณ์ไว้ นอกจากนี้ สัญญาน้ำมันดิบยังได้รับแรงกดดันจากสกุลเงินดอลลาร์ที่แข็งค่าขึ้นด้วย<br><br>สัญญาน้ำมันดิบ NYMEX (New York Mercantile Exchange) ส่งมอบเดือนเม.ย.ร่วงลง 96 เซนต์ หรือ 1.21% ปิดตลาดที่ 78.70 ดอลลาร์/บาร์เรล หลังจากเคลื่อนตัวในช่วง 78.06-80.62 ดอลลาร์<br><br>-- สัญญาทองคำตลาดนิวยอร์กปิดขยับลงเมื่อคืนนี้ (1 มี.ค.) เพราะถูกกดดันจากสกุลเงินดอลลาร์สหรัฐที่แข็งค่าขึ้นเมื่อเทียบกับยูโร ซึ่งทำให้นักลงทุนชะลอการเข้าซื้อทองคำ<br><br>สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,118.30 ดอลลาร์/ออนซ์ ลดลง 60 เซนต์ หลังจากปรับตัวในช่วง 1,112.10-1,123.90 ดอลลาร์<br><br>-- ค่าเงินดอลลาร์สหรัฐทะยานขึ้นเมื่อเทียบกับสกุลเงินยูโรและสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (1 มี.ค.) เนื่องจากความวิตกกังวลเกี่ยวกับเสถียรภาพด้านการเงินและยอดขาดดุลงบประมาณของรัฐบาลในยุโรป รวมถึงกรีซและอังกฤษ ทำให้นักลงทุนแห่ถือครองสกุลเงินดอลลาร์สหรัฐเพื่อหลีกเลี่ยงความเสี่ยง<br><br>ค่าเงินดอลลาร์สหรัฐพุ่งขึ้น 0.45% เมื่อเทียบกับยูโรที่ระดับ 1.3564 ยูโร/ดอลลาร์ จากระดับของวันศุกร์ที่ 1.3625 ยูโร/ดอลลาร์ และทะยานขึ้น 1.69% เมื่อเทียบกับเงินปอนด์ที่ระดับ 1.4990 ปอนด์/ดอลลาร์ จากระดับ 1.5247 ปอนด์/ดอลลาร์<br><br>-- ดัชนี FTSE 100 ตลาดหุ้นลอนดอนปิดบวกเมื่อคืนนี้ (1 มี.ค.) จากแรงซื้อที่ส่งเข้าหนุนหุ้นกลุ่มเหมืองแร่ และจากข่าวที่ว่ารัฐบาลในกลุ่มประเทศสหภาพยุโรป (อียู) เตรียมให้ความช่วยเหลือฉุกเฉินแก่กรีซ นอกจากนี้ ตลาดยังได้รับแรงหนุนจากรายงานตัวเลขจีดีพีไตรมาส 4 ของอังกฤษที่ขยายตัว 0.3%<br><br>ดัชนี FTSE 100 ดีดขึ้น 51.42 จุด ปิดที่ 5,405.94 จุด หลังจากเคลื่อนตัวในช่วง 5,354.52-5,420.83 จุด<br><br>