ธนาคารกรุงศรีอยุธยา รายงาน เงินบาทเช้านี้แข็งค่าหลุดระดับ 33.00 มาแตะ 32.97/98 ตามภูมิภาค<br><br>นักบริหารเงินธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 33.02/04 บาท/ดอลลาร์ ปรับตัวแข็งค่าจากเย็นวานนี้ที่ระดับ 33.04/06 บาท/ดอลลาร์ ก่อนที่จะปรับตัวแข็งค่าลงมาอยู่ที่ 32.97/98 บาท/ดอลลาร์ เมื่อเวลา 08.45 น.เนื่องจากมีแรงเทขายออกมามากและมีสัญญาณการเข้าแทรกแซงของธนาคารแห่งประเทศไทย(ธปท.) เป็นระยะๆ โดยมีแนวโน้มปรับตัวแข็งค่าได้อีก<br><br>&quot;เปิดตลาดมามีแรงยันกันได้สัก 15 นาทีก็หลุดลงมาอยู่ที่ 32.97/98 (บาท/ดอลลาร์) ซึ่งปรับตัวไปตามค่าเงินในภูมิภาค&quot; นักบริหารเงิน กล่าว<br><br>ตลาดยังคงจับตาดูผลประกอบการของบริษัทในสหรัฐที่กำลังทยอยออกมาเรื่อยๆ โดยคืนนี้จะเป็นของกลุ่มอินเทล และวันพรุ่งนี้เป็นของเจ.พี.มอร์แกน<br><br>สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 91.36/38 เยน/ดอลลาร์ ปรับตัวแข็งค่าเล็กน้อยจากระดับ 91.40/43 เยน/ดอลลาร์ ขณะที่เงินยูโรอยู่ที่ระดับ 1.4528/4534 ดอลลาร์/ยูโร ปรับตัวแข็งค่าเช่นกันจากระดับ 1.4492/4494 ดอลลาร์/ยูโร <br><br>นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 32.90-33.05 บาท/ดอลลาร์<br><br>