วันเสาร์ที่ 22 สิงหาคม พ.ศ. 2552 08:13 <br><br>สัญญาทองคำตลาดนิวยอร์กปิดพุ่งขึ้นแข็งแกร่ง หลังดอลล์ร่วง-ยอดขายบ้านสหรัฐพุ่ง<br><br>สัญญาทองคำตลาด COMEX ส่งมอบเดือนธ.ค.พุ่งขึ้น 13 ดอลลาร์ หรือ 1.4% ปิดที่ 954.70 ดอลลาร์ต่อออนซ์ หลังจากเคลื่อนตัวในช่วง 939.20-959.90 ดอลลาร์<br><br>ขณะที่สัญญาโลหะเงินส่งมอบเดือนก.ย.ดีดขึ้น 28.4 เซนต์ หรือ 2.1% ปิดที่ 14.164 ดอลลาร์ต่อออนซ์ <br><br>ส่วนสัญญาพลาตินัมส่งมอบเดือนต.ค.พุ่งขึ้น 17.20 ดอลลาร์ หรือ 1.4% ปิดที่ 1,259.20 ดอลลาร์ต่อออนซ์ และสัญญาพัลลาเดียมส่งมอบเดือนก.ย.พุ่งขึ้น 9.70 ดอลลาร์ หรือ 3.5% ปิดที่ 284.95 ดอลลาร์ต่อออนซ์<br><br>จอร์จ เจโร นักวิเคราะห์จาก RBC Capital Markets Global Futures กล่าวว่า นักลงทุนเทขายสกุลเงินดอลลาร์และเข้าซื้อสัญญาทองคำทันทีที่ดอลลาร์ร่วงลงเมื่อเทียบกับยูโร หลังจากมีรายงานว่าอุตสาหกรรมการบริการของเยอรมนีและอุตสาหกรรมการผลิตของฝรั่งเศสขยายตัวเกินคาดในเดือนนี้ ส่งสัญญาณว่าภาวะเศรษฐกิจถดถอยครั้งรุนแรงสุดในรอบกว่า 60 ปีของยุโรปได้บรรเทาความรุนแรงลงแล้ว<br><br>นอกจากนี้ ตลาดทองคำยังได้รับแรงหนุนหลังจากสมาคมนายหน้าค้าอสังหาริมทรัพย์แห่งชาติของสหรัฐรายงานว่า ยอดขายบ้านมือสองประจำเดือนก.ค.พุ่งขึ้น 7.2% แตะระดับ 5.24 ล้านยูนิตต่อปี ซึ่งเป็นสถิติที่ปรับตัวขึ้นติดต่อกัน 4 เดือน และเป็นระดับสูงสุดในรอบ 2 ปี หลังจากปรับตัวขึ้นที่ระดับ 4.89 ล้านยูนิตต่อปีในเดือนมิ.ย.<br><br>