วันอังคารที่ 8 ธันวาคม พ.ศ. 2552 07:12 <br><br>สัญญาทองคำตลาดนิวยอร์กปิดร่วงลง นักลงทุนเทขายทำกำไร<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,164.00 ดอลลาร์/ออนซ์ ลดลง 5.50 ดอลลาร์ หลังจากเคลื่อนตัวในช่วง 1,166.20-1,136.10 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 18.360 ดอลลาร์/ออนซ์ ลดลง 16.00 เซนต์ และสัญญาโลหะทองแดงส่งมอบเดือนมี.ค.ลดลง 2.85 เซนต์ ปิดที่ 3.209 ดอลลาร์/ปอนด์<br><br>ส่วนสัญญาพลาตินัมส่งมอบเดือนม.ค.ปิดที่ 1,444.60 ดอลลาร์/ออนซ์ ลดลง 5.10 ดอลลาร์ และสัญญาพัลลาเดียมส่งมอบเดือนมี.ค.ปิดที่ 375.25 ดอลลาร์/ออนซ์ ลดลง 4.05 ดอลลาร์<br><br>ในช่วงเช้านั้นสัญญาทองคำทะยานขึ้นถึง 33 ดอลลาร์เนื่องจากนักลงทุนเข้าซื้อเก็งกำไรหลังจากสกุลเงินดอลลาร์อ่อนตัวลงเพราะถูกกดดันจากการที่เบน เบอร์นันเก้ ประธานธนาคารกลางสหรัฐ (เฟด) กล่าวว่า อัตราว่างงานที่ยังอยู่ในระดับสูงและปัญหาต่างๆ รวมถึงภาวะตึงตัวในตลาดสินเชื่อ ยังคงเป็นปัจจัยที่เหนี่ยวรั้งเศรษฐกิจให้ขยายตัวได้ปานกลางเท่านั้น<br><br>อย่างไรก็ตาม การที่เบอร์นันเก้ระบุว่าเฟดจะคงอัตราดอกเบี้ยที่ระดับต่ำต่อไปจนกว่าเศรษฐกิจจะฟื้นตัวอย่างยั่งยืน ส่งผลให้สกุลเงินดอลลาร์ร่วงลงอย่างหนัก และช่วยพยุงสัญญาทองคำไม่ให้ปิดลบมากนัก<br><br>