นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.00/03 บาท/ดอลลาร์ ทรงตัวจากปิดตลาดวานนี้ซึ่งอยู่ที่ระดับ 34.00/02 บาท/ดอลลาร์ <br>         เงินบาทที่ทรงตัวอยู่ในช่วงนี้ เป็นเพราะนักลงทุนยังคงจับตาประเด็นการเมืองในประเทศที่มีการนัดชุมนุมของกลุ่มเสื้อแดงในปลายสัปดาห์นี้ว่าจะยืดเยื้อหรือรุนแรงหรือไม่ ประกอบกับนักลงทุนยังรอความชัดเจนจากทางการจีนที่มีกระแสข่าวว่าจะเริ่มควบคุมการปล่อยสินเชื่อ ซึ่งหากเป็นเช่นนี้จะส่งผลต่อตลาดหุ้นและตลาดเงินอื่นๆ เนื่องจากจีนเป็นความหวังของหลายประเทศที่จะช่วยฟื้นเศรษฐกิจได้จากอุปสงค์ที่เพิ่มมากขึ้นของจีน <br><br><br>         &quot;เศรษฐกิจโลกจะฟื้นได้ จีนก็เป็นส่วนหนึ่งเพราะกำลังซื้อค่อนข้างเยอะ หากจีนฟื้นช่วยดึงอุปสงค์ก็จะดึงตลาดโลกขึ้นด้วย แต่ถ้ามีข่าวแบบนี้(ควบคุมการปล่อยสินเชื่อ)ออกมา มันก็จะ drop ลงไป ซึ่งปกติแล้วเมื่อตลาดโลกดีขึ้น ดอลลาร์จะอ่อน แต่พอเกิดความกังวลขึ้นก็จะทำให้ดอลลาร์แข็งค่า&quot; นักบริหารเงิน กล่าว <br>         ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 93.76/78 เยน/ดอลลาร์ ส่วนยูโรอยู่ที่ระดับ 1.4230/4233 ดอลลาร์/ยูโร <br>         นักบริหาร คาดว่า วันนี้เงินบาทยังคงเคลื่อนไหวอยู่ในกรอบแคบที่ 34.00-34.10 บาท/ดอลลาร์ <br>