วันพุธที่ 3 ธันวาคม พ.ศ. 2551 07:59 <br><br>ค่าเงินดอลล์ร่วง ดาวโจนส์พุ่ง หนุนราคาทองปิดบวก 6.50 ดอลลาร์<br><br>ราคาทองคำตลาดนิวยอร์กปิดบวกเมื่อคืนนี้ (2 ธ.ค.) เพราะได้รับแรงหนุนจากการร่วงลงของค่าเงินดอลลาร์สหรัฐและตลาดหุ้นนิวยอร์กที่ทะยานขึ้นกว่า 200 จุด เนื่องจากนักลงทุนคาดหวังว่าภาคเอกชนของสหรัฐจะสามารถฟันฝ่าวิกฤติเศรษฐกิจไปได้<br>          <br>สำนักข่าวเอพีรายงานว่า สัญญาทองคำตลาด NYMEX (New York Mercantile Exchange) ส่งมอบเดือนก.พ.ปิดที่ 783.30 ดอลลาร์/ออนซ์ ดีดขึ้น 6.50 ดอลลาร์  หลังจากเคลื่อนตัวในช่วง 788.20-761.80 ดอลลาร์<br>          <br>ขณะที่สัญญาโลหะเงินส่งมอบเดือนมี.ค.ปิดที่ 9.615 ดอลลาร์/ออนซ์ เพิ่มขึ้น 23.50 เซนต์ และสัญญาโลหะทองแดงส่งมอบเดือนมี.ค.ลดลง 3.05 เซนต์ ปิดที่ 1.6005 ดอลลาร์/ปอนด์<br>          <br>ส่วนสัญญาพลาตินัมส่งมอบเดือนม.ค.ปิดที่ 807.30 ดอลลาร์/ออนซ์ ร่วงลง 2.60 ดอลลาร์ และสัญญาพัลลาเดียมส่งมอบเดือนมี.ค.ปิดที่ 173.70 ดอลลาร์/ออนซ์ ลดลง 1.95 ดอลลาร์/ออนซ์ <br>