นายสุกิจ อุดมศิริกุล ผู้ช่วยกรรมการผู้จัดการอาวุโส สถาบันวิจัยนครหลวงไทย คาดว่าตลาดหุ้นเช้านี้รีบาวน์ขึ้นได้จากที่เมื่อวานปรับลงมาค่อนข้างแรง วันนี้คงจะได้ประโยชน์จากตลาดหุ้นสหรัฐ แต่คิดว่าคงจะเป็นช่วงสั้นๆ ลักษณะเป็นการ sideway ปรับตัวขึ้นได้ในกรอบการประมาณ 725 จุด แนะนำหุ้นในกลุ่มที่ผลประกอบการแนวโน้มน่าจะดี เช่น เดินเรือ อสังหาริมทรัพย์ รับเหมาก่อสร้าง <br> &quot;ปัจจัยโดยรวมประเมินไว้เป็นแค่การรีบาวน์ เพราะโดยรวมยังคงมีปัจจัยภายในประเทศเรื่องกรณีมาบตาพุดที่ยังต้องการความชัดเจนอยู่ ขณะที่ตลาดต่างประเทศเช้านี้ส่วนใหญ่ฟื้นตัวบวก หุ้นไทยก็คงจะเป็นในทิศทางเดียวกัน&quot; นายสุกิจ กล่าว <br>ประเด็นของการพิจารณาการลงทุน :   <br>         - ตลาดหุ้นนิวยอร์คเมื่อวานนี้(5 ต.ค.) ดัชนีดาวโจนส์ ปิดที่ 9,599.75 จุด เพิ่มขึ้น 112.08 จุด(+1.18%) ดัชนีเอสแอนด์พี 500 ปิดที่ 1,040.46 จุด เพิ่มขึ้น 15.25 จุด(+1.49%) และดัชนีแนสแด็ก ปิดที่ 2,068.15 จุด เพิ่มขึ้น 20.04 จุด (+0.98%)   <br>         - นักลงทุนต่างชาติขายสุทธิ 389.68 ล้านบาทเมื่อวานนี้ <br>         - ราคาน้ำมันดิบส่งมอบเดือน พ.ย.ในตลาดไนเม็กซ์ปิดทำการเมื่อวานนี้ที่ 70.41 ดอลลาร์/บาร์เรล เพิ่มขึ้น 0.46 ดอลลาร์ <br>         - 'กรณ์' วิตกคำสั่งระงับการลงทุนนิคมอุตสาหกรรมมาบตาพุด กระทบจีดีพีประเทศลด 0.4% ย้ำเป็นเรื่องใหญ่ ขณะที่แบงก์พาณิชย์วิเคราะห์ลูกค้า 'กลุ่มกำลังก่อสร้างและเบิกเงินกู้' กระทบหนักสุด กกร.นัดหารือนายกรัฐมนตรีพรุ่งนี้ เจาะลึกผลกระทบลงทุนมาบตาพุด จี้รัฐเร่งประกาศนโยบายสางปัญหาสร้างความเชื่อมั่น ด้าน 'อภิสิทธิ์' ยอมรับห่วงนักลงทุนหนีไปเวียดนาม แต่เชื่อเงินลงทุน 4 แสนล้านยังอยู่ วอนศาลเร่งพิจารณาคำอุทธรณ์เดินหน้าส่วนราชการตามขั้นตอนมาตรา 67 <br>         - นายกฯ ดึงงบ พ.ร.ก.กู้เงิน 1.5 แสนล้านบาท ลงทุนไทยเข้มแข็งล็อต 2 หลังคาดจัดเก็บรายได้เพิ่ม เสนอครม.อนุมัติอังคารหน้า คาดไตรมาส 3 จีดีพีหดตัวต่ำกว่า 4% ส่วนปีหน้าคาดจีดีพีโต 3-4% วอนทุกฝ่ายให้ความร่วมมือแก้ปัญหาเศรษฐกิจควบคู่การเมือง <br>         - ค่ายรถมะกันป่วนต่อ สหภาพจีเอ็ม ระยองกว่า 600 คน รวมตัวประท้วงบริษัทขอโบนัสปี 2551 เพิ่มอีก 1 เดือน หลังจากรับไป 4 เดือนแต่ไม่ได้ตามเป้า พร้อมขู่จะชุมนุมยืดเยื้อหากตกลงไม่ได้ ฝ่ายนายจ้างตัดสินใจปิดโรงงานพร้อมเดินมาตรการดึงมวลชน ด้วยการจ่ายค่าจ้างชดเชย ให้คนที่ไม่ร่วมประท้วงและลงชื่อกลับใจ แต่ยังหาข้อสรุปไม่ได้ สหภาพนัดเจรจานายจ้างวันนี้ยืนยันจะประท้วงต่อ <br>         - 'อภิสิทธิ์' เปิดกว้างรับฟังข้อเสนอประมูลไลเซ่น 3 จี จากทุกฝ่าย กระตุ้น กทช.ประมูลเร็ว-รอบคอบเพื่อกระตุ้นเศรษฐกิจ เน้นต้องเสรี-เป็นธรรม บริหาร 'ทรู' ขอประมูลบิวตี้คอนเทสต์ ให้แข่งคุณภาพนอกเหนือควบคู่ราคา แจงเหมาะสมกับสภาพการแข่งขันของไทย 'รมว.ไอซีที' เตรียมเข้าพบ กทช.สัปดาห์นี้ ร้องชะลอการประมูล 3 จี <br>         - นายกรัฐมนตรี แจง&quot;นิพนธ์&quot;ไขก๊อก มีผลตั้งแต่ 30 ก.ย. แย้มได้คนแทนในสัปดาห์นี้ ย้ำไม่กระทบให้ต้องปรับครม. แต่หากจำเป็นก็ต้องปรับ &quot;กอร์ปศักดิ์&quot;แย้มรับตำแหน่งหากถูกโยกเก้าอี้ &quot;สุเทพ&quot;ยันพรรคร่วมฯ มีทิศทางเดียวกันยกร่างฯ 6 ประเด็น-ทำประชามติ &quot;ชินวรณ์&quot;เผยวิป 3 ฝ่ายเล็งถกสำนักกฎหมาย&quot;ส.ส.-ส.ว.&quot; 8 ต.ค.วางกรอบยกร่างแก้รธน. &quot;เสธ.หนั่น&quot;รับเสียดายหาก&quot;ป๋าเหนาะ&quot;ประกาศวางมือทางการเมือง &quot;ภท.&quot;ระบุเหตุลาออกเพราะน้อยใจ&quot;ทักษิณ&quot;ตั้ง&quot;บึ๊กจิ๋ว&quot;เป็นประธานเพื่อไทย <br>         - นายกรัฐมนตรี ร่ายยาวบอก 9 เดือนเดินมาถูกทาง แก้วิกฤติเศรษฐกิจรุนแรงที่สุดรอบ 80 ปี รับยังไม่ประมาท วอนขอความร่วมมือทุกฝ่าย &quot;สังคม-การเมือง&quot; ต้องเดินไปได้จึงก้าวไปสู่ความแข็งแกร่ง &quot;นักวิชาการ&quot; ชี้เปลี่ยนตัวรัฐมนตรีดูแล ศก.ไม่ส่งผล แนะสร้างดรีมทีมให้ชัดเจน <br>         - นายกรัฐมนตรี ย้ำทำประชามติช่วงกรรมาธิการ อ้างหากทำก่อนไม่มีวันจบ &quot;เทือก&quot; ปัดซูเอี๋ย &quot;เติ้ง-ห้อย&quot; ชำเรารัฐธรรมนูญ เลขาฯ สภาเผยรอแค่ &quot;ชัย&quot; สั่งพร้อมยกร่างฯ 2 แนวทางทันที ประธานวุฒิฯ ยันต้องทำประชามติก่อนแก้ไข ญาติผู้บาดเจ็บและเสียชีวิตในเหตุการณ์ 7 ตุลา 51 ขวางฟอกนักโกงการเลือกตั้ง &quot;เพื่อไทย&quot; จี้ยุบสภาหลังแก้ รธน. <br>         - ประชุมใหญ่สมาชิกคณะกรรมการบริหารพรรคการเมืองใหม่ &quot;ก.ม.ม.&quot;ครั้งแรกวันนี้ &quot;สุริยะใส&quot; เผยพร้อมเต็มพิกัด เปิดประชุม 09.00 น. &quot;สมศักดิ์&quot; เป็นประธาน คาดสมาชิกเข้าร่วม 5 พันคนจากยอดล่าสุดเฉียด 9 พัน เผยสร้างมิติใหม่ครั้งแรกของวงการเมืองไทย ให้สมาชิกทุกคนมีสิทธิร่วมประชุม คาดไม่เกินช่วงค่ำได้หัวหน้าพรรคคนใหม่พร้อมกรรมการบริหารพรรคครบชุด <br><br>