สัญญาน้ำมันดิบตลาดนิวยอร์กปิดร่วงลงแตะระดับต่ำสุดในรอบ 2 เดือนเมื่อคืนนี้ (9 ธ.ค.) หลังสหรัฐเผยสต็อกน้ำมันเบนซินที่พุ่งสูงเกินคาด ทำให้นักลงทุนวิตกกังวลว่า อุปสงค์เชื้อเพลิงในสหรัฐยังอยู่ในภาวะอ่อนแอ <br><br><br><br>         สัญญาน้ำมันดิบตลาด NYMEX (New York Mercantile Exchange) ส่งมอบเดือนม.ค.ร่วงลง 1.95 ดอลลาร์ หรือ 2. 7% ปิดที่ 70.67 ดอลลาร์/บาร์เรล โดยในระหว่างการซื้อขายนั้น ราคาน้ำมันดิ่งลงแตะระดับต่ำสุดของวันที่ 70.13 ดอลลาร์/บาร์เรล <br><br>         ขณะที่สัญญาน้ำมันฮีทติ้งออยล์ส่งมอบเดือนม.ค.ลดลง 8.16 เซนต์ ปิดที่ 1.9093 ดอลลาร์/แกลลอน และสัญญาน้ำมันเบนซินส่งมอบเดือนม.ค.ลดลง 5.91เซนต์ ปิดที่ 1.8655 ดอลลาร์/แกลลอน <br><br>         ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนม.ค.ร่วงลง 2.8 ดอลลาร์ ปิดที่ 72.39 ดอลลาร์/บาร์เรล <br><br>         โดยนักลงทุนในตลาดสินค้าโภคภัณฑ์เริ่มกลับมาวิตกกังวลต่อปัจจัยพื้นฐานในตลาดที่ส่งผลต่อราคาน้ำมัน หลังจากที่สำนักงานสารสนเทศด้านพลังงาน (EIA) ของกระทรวงพลังงานสหรัฐรายงานว่า สต็อกน้ำมันเบนซินในรอบสัปดาห์ที่ผ่านมาพุ่งขึ้น 2.25 ล้านบาร์เรล แตะที่ 216.3 ล้านบาร์เรล ซึ่งตัวเลขดังกล่าวสูงกว่าที่นักวิเคราะห์คาดว่าจะเพิ่มขึ้น 1.5 ล้านบาร์เรล <br><br>         ทั้งนี้ สต็อกน้ำมันเบนซินที่เพิ่มขึ้นในช่วงที่ผ่านมาทำให้ปริมาณผลผลิตน้ำมันเบนซินทั้งหมดขยายตัว 5.7% เมื่อเทียบกับช่วงเวลาเดียวกันของปีที่ผ่านมา <br><br>         ขณะที่สต็อกน้ำมันกลั่น ซึ่งรวมถึงน้ำมันดีเซลและฮีทติ้งออยล์นั้นขยับขึ้น 1.6 ล้านบาร์เรลแตะที่ 167.3 ล้านบาร์เรล สวนทางกับที่นักวิเคราะห์คาดว่าจะลดลง 400,000 บาร์เรล ส่วนสต็อกน้ำมันดิบลดลง 3.8 ล้านบาร์เรล หรือ 1.1% แตะที่ 336.1 ล้านบาร์เรล แต่ยังคงอยู่สูงกว่าระดับในปีที่ผ่านมา 4.4% <br><br>         รายงานดังกล่าวบ่งชี้ว่า โรงกลั่นน้ำมันของสหรัฐมีกำลังการผลิตน้ำมัน 81.1% ของปริมาณการผลิตน้ำมันโดยรวม ซึ่งเพิ่มขึ้น 1.4% จากรอบสัปดาห์ก่อนหน้านี้ ซึ่งสต็อกน้ำมันเบนซินที่เพิ่มขึ้นได้สร้างความวิตกกังวลในกลุ่มนักลงทุนที่มองว่า อุปสงค์พลังงานยังซบเซา โดยอุปสงค์เชื้อเพลิงโดยรวมของสหรัฐมีอัตราเฉลี่ยที่ 18.5 ล้านบาร์เรลต่อวันในรอบสัปดาห์ที่แล้ว ลดลง 3% เมื่อเทียบกับปีก่อนหน้านี้ <br><br>         นอกจากนี้ ตลาดยังมีความกังวลต่อแนวโน้มการใช้น้ำมันในระยะนี้ เนื่องจากอัตราว่างงานที่อยู่ในระดับสูงและเศรษฐกิจที่ยังเปราะบางกำลังสร้างแรงกดดันต่อผู้บริโภคและภาคธุรกิจให้ต้องปรับลดการใช้พลังงานลง <br><br><br><br><br><br><br><br>--อินโฟเควสท์ แปลและเรียบเรียงโดย อรษา สงค์พูล โทร.0-2253-5050 อีเมล์: <a href="./mail2me/mail2me.php?wemail=orasa@infoquest.co.th&name=orasa@infoquest.co.th" target="_blank">orasa@infoquest.co.th</a>--<br>ส่งความเห็นถึงผู้สื่อข่าว<br>ข่าวที่เกี่ยวข้อง<br>ราคาน้ำมัน NYMEX พุ่ง 72 เซนต์เช้านี้ หลัง API เผยสต็อกน้ำมันดิบสหรัฐร่วงภาวะตลาดน้ำมัน NYMEX: น้ำมันดิบปิดร่วง $1.31 หลังดอลล์แข็ง-ภาคอุตสาหกรรมอ่อนแอภาวะตลาดน้ำมัน NYMEX: น้ำมันดิบปิดร่วง $1.54 หลังโอเปคส่งสัญญาณตรึงเพดานผลิตภาวะตลาดน้ำมัน NYMEX: น้ำมันปิดร่วงลง 99 เซนต์ หลังดอลล์พุ่ง-อัตราว่างงานลดราคาน้ำมัน NYMEX ร่วงแตะ $75.87 ขณะนลท.จับตาตัวเลขจ้างงานสหรัฐหัวข้อที่เกี่ยวข้อง<br>NYMEX นิวยอร์ก น้ำมันดิบ ภาวะตลาดน้ำมัน สหรัฐ <br>ข่าวต่างประเทศ พฤหัสบดีที่ 10 ธ.ค. 2009ข่าวต่างประเทศล่าสุด     <br>