บริษัทเอไอจี ประกันวินาศภัย ประเทศไทย ยืนยัน ไม่ได้รับผลกระทบจากปัญหาเอไอจีสหรัฐ เผย มีทุนสำรองสูงกว่าเกณฑ์ถึง 11 เท่า <br><br>นายสตีเฟน บาร์เนตต์ (Stephen Barnett) ประธานกิตติมศักดิ์ บริษัท AIG ประกันวินาศภัย (ประเทศไทย) จำกัด เปิดเผยว่าบริษัทนิวแฮมพ์เชอร์ อินชัวรันส์ (AIG) และ AIG วินาศภัย (ประเทศไทย) นั้น ไม่ได้รับผลกระทบทางการเงินจากวิกฤติการณ์ขาดสภาพคล่องทางการเงินของบริษัท AIG สำนักงานใหญ่ ที่ สหรัฐอเมริกา เพราะบริษัททั้งสองในประเทศ ได้ให้ความสำคัญเรื่องการมุ่งเน้นทำกำไรจากการรับประกันภัยมากกว่าการลงทุน ซึ่งในปี 2550 ที่ผ่านมา บริษัทมีกำไรจากการรับประกันภัยกว่า 28 % ของธุรกิจประกันภัยทั้งประเทศ อีกทั้ง บริษัทยังได้ตั้งทุนสำรองตามกฎหมายไว้สูงกว่าเกณฑ์มาตรฐานโดยในเดือนธันวาคมพ.ศ. 2550 มีเงินกองทุนสูงถึง 1,680 ล้านบาท ซึ่งสูงกว่าเกณฑ์ถึง 1,526 ล้านบาท หรือ คิดเป็น 11 เท่า จึงมีมากพอสำหรับการรองรับภาระผูกพันและผลประโยชน์ตามสัญญาประกันภัย<br><br>ทั้งนี้ ทางบริษัทได้ดำเนินธุรกิจประกันภัย ภายใต้การกำกับและดูแลจากสำนักงานคณะกรรมการกำกับและส่งเสริมการประกอบธุรกิจประกันภัย หรือ คปภ. จึงขอให้ลูกค้ามั่นใจได้