ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (21 ก.ย.) เนื่องจากนักลงทุนเทขายหุ้นกลุ่มพลังงานหลังจากราคาน้ำมันดิบร่วงลงต่ำกว่าระดับ 70 ดอลลาร์/บาร์เรล อย่างไรก็ตาม ดาวโจนส์ปิดลบไม่มากนักเนื่องจากนักลงทุนเข้าซื้อหุ้นกลุ่มเทคโนโลยีและกลุ่มธุรกิจสุขภาพ เนื่องจากหลายฝ่ายเชื่อว่าประธานาธิบดี ดัชนีเฉลี่ยอุตสาหกรรมดาวโจนส์ปิดลบ 41.34 จุด หรือ 0.42% แตะที่ 9,778.86 จุด ขณะที่ดัชนี S&amp;P 500 ปิดขยับลง 3.64 จุด หรือ 0.34% แตะที่ 1,064.66 จุด อย่างไรก็ตาม ดัชนี Nasdaq ปิดบวก 5.18 จุด หรือ 0.24% แตะที่ 2,138.04 จุด <br><br>         -- สัญญาน้ำมันดิบตลาดนิวยอร์กปิดร่วงลงกว่า 2 ดอลลาร์เมื่อคืนนี้ (21 ก.ย.) ซึ่งเป็นสถิติที่ปรับตัวลดลงติดต่อกัน 3 วัน เพราะได้รับแรงกดดันจากค่าเงินดอลลาร์สหรัฐที่แข็งค่าขึ้นเมื่อเทียบกับสกุลเงินหลักๆ และเนื่องจากสต็อกน้ำมันดิบของสหรัฐยังอยู่ในระดับสูง แม้มีการคาดการณ์ว่าสต็อกน้ำมันดิบในรอบสัปดาห์ที่แล้วจะลดลงก็ตาม <br>         บลูมเบิร์กรายงานว่า สัญญาน้ำมันดิบตลาด NYMEX (New York Mercantile Exchange) ส่งมอบเดือนต.ค.ร่วงลง 2.33 ดอลลาร์ หรือ 3.23% ปิดที่ 69.71 ดอลลาร์/บาร์เรล หลังจากเคลื่อนตัวในช่วง 68.96-72.20 ดอลลาร์ <br><br>         -- สัญญาทองคำตลาดนิวยอร์กปิดร่วงลงเมื่อคืนนี้ (21 ก.ย.) หลังจากสกุลเงินดอลลาร์สหรัฐแข็งค่าขึ้น ซึ่งกดดันนักลงทุนให้เทขายสัญญาสินค้าโภคภัณฑ์ รวมถึงสัญญาทองคำและน้ำมันดิบ นอกจากนี้ ตลาดทองคำนิวยอร์กยังได้รับปัจจัยลบจากข่าววการขายทองคำสำรองของกองทุนการเงินระหว่างประเทศ (ไอเอ็มเอฟ) <br>         บลูมเบิร์กรายงานว่า สัญญาทองคำตลาด COMEX ส่งมอบเดือนธ.ค.ปิดที่ 1,004.90 ดอลลาร์/ออนซ์ ลดลง 5.40 ดอลลาร์ หลังจากเคลื่อนตัวในช่วง 996.30-1,008.30 ดอลลาร์ <br><br>         -- ค่าเงินดอลลาร์สหรัฐพุ่งขึ้นเมื่อเทียบกับ 6 สกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (21 ก.ย.) เนื่องจากนักลงทุนเข้าซื้อดอลลาร์ก่อนที่การประชุมธนาคารกลางสหรัฐ (เฟด) จะเริ่มต้นขึ้นในคืนวันอังคารที่ 22 ก.ย.และเสร็จสิ้นลงในคืนวันพุธที่ 23 ก.ย.ตามเวลาไทย นอกจากนี้ ดอลลาร์ยังได้รับแรงหนุนหลังจากสหรัฐเปิดเผยดัชนีชี้นำเศรษฐกิจที่แข็งแกร่ง <br>         บลูมเบิร์กรายงานว่า ค่าเงินดอลลาร์สหรัฐพุ่งขึ้น 0.24% เมื่อเทียบกับยูโรที่ 1.4671 ยูโร/ดอลลาร์ จากระดับของวันศุกร์ที่ 1.4707 ยูโร/ดอลลาร์ และพุ่งขึ้น 0.42% เมื่อเทียบกับเงินปอนด์ที่ 1.6202 ปอนด์/ดอลลาร์ จากระดับ 1.6270 ปอนด์/ดอลลาร์ <br><br>         -- ดัชนี FTSE 100 ตลาดหุ้นลอนดอนปิดร่วงลงเมื่อคืนนี้ (21 ก.ย.) จากแรงขายที่ส่งเข้าถ่วงหุ้นกลุ่มสินค้าโภคภัณฑ์ หลังจากราคาน้ำมันดิบในตลาดโลกร่วงลงกว่า 2 ดอลลาร์ และแรงขายหุ้นกลุ่มธนาคารเนื่องจากมีกระแสคาดการณ์ว่ารอยัล แบงค์ ออฟ สก็อตแลนด์ จะระดมทุนด้วยการขายหุ้น <br>         บลูมเบิร์กรายงานว่า ดัชนี FTSE 100 ปิดร่วง 38.53 จุด หรือ 0.74% แตะที่ 5,134.36 จุด หลังจากเคลื่อนตัวในช่วง 5,107.71-5,182.23 จุด<br>บารัค โอบามา แห่งสหรัฐจะยกเครื่องระบบประกันสุขภาพได้สำเร็จ <br>