วันพฤหัสบดีที่ 17 ธันวาคม พ.ศ. 2552 07:48 <br><br>ภาวะตลาดทองคำนิวยอร์กปิดพุ่ง13.20$ หลังเฟดยันคงดอกเบี้ยต่ำ<br><br>สัญญาทองคำตลาดนิวยอร์กปิดพุ่งขึ้นเมื่อคืนนี้ (16 ธ.ค.) หลังจากธนาคารกลางสหรัฐ (เฟด) ยืนยันว่าจะคงอัตราดอกเบี้ยที่ระดับต่ำต่อไปอีกระยะหนึ่ง ซึ่งอัตราดอกเบี้ยที่ระดับต่ำจะฉุดสกุลเงินดอลลาร์ให้อ่อนค่าลง และเป็นปัจจัยที่หนุนสัญญาทองคำทะยานขึ้น                                                 <br>           <br>สัญญาทองคำตลาดโคแม็กซ์ ส่งมอบเดือนก.พ.ปิดที่ 1,136.20 ดอลลาร์/ออนซ์ พุ่งขึ้น 13.20 ดอลลาร์ หลังจากเคลื่อนตัวในช่วง 1,122.40 - 1,142.50 ดอลลาร์ ขณะที่สัญญาโลหะเงินส่งมอบเดือนมี.ค.ปิดที่ 17.6930 ดอลลาร์/ออนซ์ เพิ่มขึ้น 23.80 เซนต์ และสัญญาโลหะทองแดงส่งมอบเดือนมี.ค.เพิ่มขึ้น 6.4 เซนต์ ปิดที่ 3.2055 ดอลลาร์/ปอนด์ ส่วนสัญญาพลาตินัมส่งมอบเดือนม.ค.ปิดที่ 1,457.60 ดอลลาร์/ออนซ์ เพิ่มขึ้น 5.10 ดอลลาร์ และสัญญาพัลลาเดียมส่งมอบเดือนมี.ค.ปิดที่ 373.15 ดอลลาร์/ออนซ์ เพิ่มขึ้น 7.10 ดอลลาร์<br>          <br>ภาวะการซื้อขายในตลาดทองคำ COMEX เป็นไปอย่างคึกคักหลังจากเฟดมีมติคงอัตราดอกเบี้ย 0 - 0.25% ซึ่งเป็นระดับต่ำสุดเป็นประวัติการณ์ นอกจากนี้ เฟดย้ำว่าจะยังคงอัตราดอกเบี้ยที่ระดับต่ำต่อไปอีกระยะหนึ่ง และระบุว่ากิจกรรมทางเศรษฐกิจของสหรัฐยังคงขยายตัวอย่างต่อเนื่อง <br>พักสายตาชมพริตตี้สวยๆสิคะ  <br>