เมื่อคืนนี้ (8ก.พ.)สัญญาทองคำตลาดนิวยอร์กปิดพุ่งขึ้น  สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,066.20 ดอลลาร์ต่อออนซ์ พุ่งขึ้น 13.40 ดอลลาร์ หลังจากเคลื่อนตัวในช่วง 1,061.80-1,074.30 ดอลลาร์ เป็นผลจากสกุลเงินดอลลาร์สหรัฐอ่อนตัวลง  ทำให้นักลงทุนเข้าซื้อทองคำเพื่อหลีกเลี่ยงความเสี่ยงและเพื่อเก็งกำไร นักวิเคราะห์ระบุว่า เงินดอลลาร์สหรัฐที่อ่อนแอลงทำให้นักลงทุนหันมาซื้อสัญญาทองคำ ส่งผลให้ราคาสัญญาปรับพุ่งขึ้นแข็งโดยเมื่อวานนี้ ดัชนี U.S. Dollar Index ร่วงลง 0.4% นอกจากนี้ ตลาดทองคำยังได้รับแรงหนุนจากคำสั่งซื้อของนักลงทุนจีน ก่อนที่เทศกาลตรุษจีนจะเริ่มขึ้นในวันที่ 14 ก.พ.นี้<br>