ตลาดหลักทรัพย์ปิดตลาดช่วงเช้าวันนี้ที่ระดับ 714.45 จุด ลดลง 7.12 จุด(-0.99%) มูลค่าการซื้อขาย 9,465.76 ล้านบาท <br>         การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนลบเป็นส่วนใหญ่ โดยแตะจุดสูงสุดของช่วงเช้าที่ 721.87 จุด และแตะจุดต่ำสุดของช่วงเช้าที่ระดับ 711.97 จุด   นายพิชัย เลิศสุพงศ์กิจ ผู้อำนวยการอาวุโสฝ่ายตลาด บล.ธนชาต กล่าวว่า ตลาดหุ้นไทยเช้านี้ปรับตัวลง ตามตลาดหุ้นอื่นในภูมิภาคเอเชียที่ต่างอยู่ในแดนลบกันทั่วหน้า เนื่องจากได้รับแรง take profit ออกมา ภายหลังจากที่ตัวเลขเศรษฐกิจของสหรัฐฯออกมาต่ำกว่าที่ตลาดคาดการณ์ไว้ <br>         &quot;การปรับตัวลงของตลาดบ้านเราอยู่ในระดับที่ใกล้เคียงกับตลาดภูมิภาค ที่ประมากณ 1% ซึ่งมองว่าเป็นแค่ take profit ธรรมดา&quot;นายพิชัย กล่าว <br>         แนวโน้มการลงทุนในช่วงบ่ายนี้ นายพิชัย กล่าวว่า ตลาดฯคงจะแกว่งไซต์เวย์ ในแดนลบ พร้อมมองการปรับฐานของตลาดฯเป็นจังหวะของการทยอยเก็บหุ้น โดยให้แนวรับ 711 จุด แนวต้าน 717, 723 จุด <br>         ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ <br>         BANPU มูลค่าการซื้อขาย 595.36 ล้านบาท ปิดที่ 436.00 บาท ลดลง  8.00 บาท <br>         PTT   มูลค่าการซื้อขาย 489.32 ล้านบาท ปิดที่ 260.00 บาท ลดลง  2.00 บาท <br>         PTTAR มูลค่าการซื้อขาย 427.83 ล้านบาท ปิดที่  25.50 บาท ลดลง  0.50 บาท <br>         ACL   มูลค่าการซื้อขาย 376.76 ล้านบาท ปิดที่  10.10 บาท เพิ่มขึ้น 0.70 บาท <br>         PTTEP มูลค่าการซื้อขาย 373.72 ล้านบาท ปิดที่ 145.50 บาท ลดลง  1.00 บาท<br><br><br><br>