วันเสาร์ที่ 9 มกราคม พ.ศ. 2553 08:06 <br><br>สัญญาทองคำตลาดนิวยอร์กปิดปรับตัวสูงขึ้น ทำสถิติพุ่งแตะระดับสูงสุดในรอบ 1 เดือนหลังดอลล์อ่อนค่าอย่างหนัก<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,138.90 ดอลลาร์/ออนซ์ พุ่งขึ้น 5.20 ดอลลาร์ ซึ่งถือเป็นระดับปิดสูงสุดนับตั้งแต่วันที่ 8 ธันวาคม หลังจากเคลื่อนตัวในช่วง 1,119.50-1,140 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 18.47 ดอลลาร์/ออนซ์ เพิ่มขึ้น 12.5 เซนต์ และสัญญาโลหะทองแดงส่งมอบเดือนมี.ค.ลดลง 2.65 เซนต์ ปิดที่ 3.4005 ดอลลาร์/ปอนด์<br><br>ส่วนสัญญาพลาตินัมส่งมอบเดือนเม.ย.ปิดที่ 1,570.60 ดอลลาร์/ออนซ์ พุ่งขึ้น 11.20 ดอลลาร์ และสัญญาพัลลาเดียมส่งมอบเดือนมี.ค.ปิดที่ 425.15 ดอลลาร์/ออนซ์ บวก 60 เซนต์<br><br>ทั้งนี้ เมื่อวานนี้กระทรวงแรงงานสหรัฐเปิดเผยว่าตัวเลขจ้างงานนอกภาคการเกษตรร่วงลงถึง 85,000 อัตราในเดือนธันวาคม จากที่นักวิเคราะห์คาดว่าจะทรงตัวหรือลดลงเพียงเล็กน้อย<br><br>