สัญญาทองคำตลาดนิวยอร์กปิดพุ่งขึ้น ได้แรงหนุนจากการพุ่งขึ้นของสัญญาพลาตินัมและพัลลาเดียม<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,140.00 ดอลลาร์/ออนซ์ พุ่งขึ้น 9.50 ดอลลาร์ หลังจากเคลื่อนตัวในช่วง 1,127.50-1,140.70 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 18.800 ดอลลาร์/ออนซ์ เพิ่มขึ้น 37.30 เซนต์<br><br>ส่วนสัญญาพลาตินัมส่งมอบเดือนเม.ย.ปิดที่ 1,639.40 ดอลลาร์/ออนซ์ พุ่งขึ้น 43.30 ดอลลาร์ และสัญญาพัลลาเดียมส่งมอบเดือนมี.ค.ปิดที่ 461.95 ดอลลาร์/ออนซ์ เพิ่มขึ้น 14.20 ดอลลาร์<br><br>นักวิเคราะห์จากโรสแลนด์ แคปิตอล กล่าวว่า การพุ่งขึ้นของสัญญาพัลลาเดียมและพลาตินัมเป็นปัจจัยสำคัญที่หนุนสัญญาทองคำทะยานขึ้นด้วย เนื่องจากนักลงทุนมองว่าเศรษฐกิจที่ขยายตัวแข็งแกร่งของจีนและอินเดีย จะช่วยกระตุ้นดีมานด์โลหะทั้งสองประเภทที่ใช้ในอุตสาหกรรมการผลิตที่หลากหลาย รวมถึงการผลิต catalytic converter ในรถยนต์<br><br>กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก  ถือครองทองคำที่ระดับ 1,112.836 ตัน ณ วันที่ 18 ม.ค.  ซึ่งไม่เปลี่ยนแปลงจากวันที่ 15 ม.ค.<br><br>