จำนวนคนอ่านล่าสุด 31 คน  วันที่ 24 ธันวาคม พ.ศ. 2551 ปีที่ 18 ฉบับที่ 6600 ข่าวสดรายวัน<br><br><br>&quot;ธนินท์&quot;จี้รัฐปั้น&quot;ข้าว-ทองบนดิน&quot;ปลดหนี้เกษตร<br><br><br><br>นายธนินท์ เจียรวนนท์ ประธานเครือเจริญโภคภัณฑ์ (ซี.พี.) กล่าวว่า เศรษฐกิจภาพรวมปี&quot;52 แนวโน้มราคาน้ำมันในตลาดโลกน่าจะปรับตัวเพิ่มขึ้นอยู่ที่ระดับประมาณ 60-80 เหรียญสหรัฐ/บาร์เรล และสูงสุดน่าจะอยู่ที่ประมาณ 80 เหรียญสหรัฐ/บาร์เรล การจัดเก็บภาษีของรัฐบาลจะลดลง การขาดดุลการค้าจะเพิ่มขึ้น จึงเป็นเรื่องใหญ่สำหรับรัฐบาล เพราะจากนี้ไปสังคมจะเดือดร้อน กำลังซื้อของผู้บริโภคลดลง จำนวนคนตกงานมากขึ้น ดังนั้นยังยืนยันให้ใช้นโยบาย 2 สูง คือนโยบายสินค้าเกษตรสูง และค่าจ้างสูง รัฐบาลต้องแก้ความยากจนก่อนแก้การศึกษา เพราะคนจนส่วนใหญ่ จะโง่ตามมา ตราบใดที่เกษตร กร หรือคนส่วนใหญ่ในประเทศยังจน ก็จะไม่คิดถึงการศึกษา<br><br>&quot;ความจริง ราคาสินค้าเกษตรไม่น่าจะตกต่ำ ราคายางไม่น่าจะอยู่ที่ 40 บาท/ก.ก. แต่น่าจะอยู่ที่ 80 บาท/ก.ก. เพราะการที่รถยนต์ใหม่ขายไม่ได้ ไม่ใช่ว่าคนในโลกจะไม่ใช้ รถยนต์เก่ายังต้องใช้ยางอยู่เช่นเดิม ส่วนข้าวนั้น 5 ประเทศผู้ส่งออกข้าว รวมทั้งประเทศไทย จำเป็นต้องร่วมมือกัน เพื่อสต๊อกข้าวเก็บไว้ 1 ใน 3 ของผลผลิตที่มี รับรองไม่นานข้าวจะราคาเพิ่มขึ้นแน่นอน เมื่อนั้นรัฐบาลจะสามารถใช้ข้าวในการค้ำประกัน เพื่อพิมพ์ธนบัตร หรือพิมพ์เงินออกมาใช้ แทนการใช้ทองคำ โดยไม่ต้องกลัวเงินเฟ้อ เพราะข้าวคือทองบนดิน มีค่าและมีเสถียรภาพไม่น้อย ขอเพียงต้องมีการทำไซโลเก็บข้าวให้มีคุณภาพ&quot; นายธนินท์กล่าว<br><br>นายธนินท์ กล่าวว่า หากตนมีอำนาจจะไม่พักหนี้ แต่จะปลดหนี้ให้เกษตรกร เพราะขณะนี้เกษตรกรไทยขาด 3 อย่าง คือ 1.เงินทุน 2.เทคโนโลยี และ 3.ตลาด รัฐบาลต้องเป็นคนให้ในเรื่องนี้เขาถึงจะเดินหน้าต่อไปได้ ดังนั้นจำเป็นต้องทำภาคการเกษตรให้เป็นอุตสาหกรรมการเกษตรให้ได้ ส่วนการแทรกแซงราคาสินค้าด้านการเกษตร แม้ส่วนตัวจะไม่เห็นด้วย แต่เนื่องจากปัจจุบันราคาสินค้าเกษตรตกต่ำอย่างมาก จึงจำเป็นที่รัฐบาลจะต้องช่วยเหลือ<br><br> <br> <br> <br>