 นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ 34.01/02 บาท/ดอลลาร์ ปรับตัวอ่อนค่าจากช่วงปิดตลาดเย็นวานที่ 33.99 บาท/ดอลลาร์ <br> แต่เมื่อเวลา 08.39 น.เงินบาทปรับตัวในกรอบแคบๆ มากขึ้นมาอยู่ที่ 34.010/015 บาท/ดอลลาร์ ซึ่งเป็นไปในทิศทางเดียวกันกับค่าเงินสกุลอื่นในภูมิภาค และมีแนวโน้มที่จะแข็งค่าต่อเนื่อง โดยเชื่อว่าช่วงการซื้อขายระหว่างวันทางธนาคารแห่งประเทศไทย(ธปท.) จะเข้ามาดูแลไม่ให้ค่าเงินบาทหลุดต่ำกว่าระดับ 34.00 บาท/ดอลลาร์ <br>         &quot;ดอลลาร์ร่วงเมื่อเทียบกับ basket currency ของเรา(เงินบาท)ก็ inline ที่ขยับแข็งค่าขึ้นมา เพียงแต่น้อยไปหน่อย จริงๆ ควรจะแข็งกว่านี้&quot; นักบริหารเงิน กล่าว <br>         ทิศทางของเงินดอลลาร์ปรับตัวอ่อนค่าเมื่อเทียบกับค่าเงินสกุลอื่นๆ ซึ่งเป็นผลจากนักลงทุนสหรัฐเริ่มหันไปลงทุนในตลาดอื่นที่มีความเสี่ยงมากขึ้นเพราะต้องการผลตอบแทนที่สูงกว่า และเชื่อว่าภาวะเศรษฐกิจเริ่มฟื้นตัว <br>         สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ 92.15/18 เยน/ดอลลาร์ ปรับตัวแข็งค่าจากช่วงเย็นวานนี้ที่ 92.34 เยน/ดอลลาร์ ส่วนเงินยูโรอยู่ที่ 1.4548/4551 ดอลลาร์/ยูโร ปรับตัวแข็งค่าจากเย็นวานนี้เช่นกันที่ 1.4471 ดอลลาร์/ยูโร <br>         แนวโน้มเงินบาทวันนี้ คาดว่า จะเคลื่อนไหวอยู่ในกรอบแคบๆ ระหว่าง 34.00-34.03 บาท/ดอลลาร์<br><br>