รูปแบบของตลาดทองคำบ้านเรา เดี๋ยวนี้เปลี่ยนแปลงไปแล้วตามกระแสโลกจากเดิมที่เคยซื้อทองรูปพรรณมาเก็บสะสม กลายมาเป็นการซื้อทองคำแท่งเพื่อการลงทุนหรือเก็งกำไร เพื่อสร้างผลตอบแทนในยามที่ดอกเบี้ยเงินฝากมันช่างหายากจริงๆ ใครมีเงินก้อนใหญ่ๆฝากธนาคาร คงจะรู้สึกใจหายทุกครั้งที่เห็นดอกเบี้ยโชว์ในสมุดเงินฝากเหมือนกันใช่หรือไม่ครับ<br><br>เงินเย็นๆ หาทางลงทุนที่ปลอดภัยหน่อย คงหนีไม่พ้นพันธบัตรแต่หากอยากได้ผลตอบแทนที่ดีหน่อย ทองคำ ยังเป็นทางเลือกที่ดี เพียงแต่เราจะต้องรู้จักเลือกซื้อ-ขายให้ถูกจังหวะ ไม่เช่นนั้นคงต้องนอนหนาวอยู่บนดอย คือ การหลวมตัวซื้อราคาสูงแต่อีกสักพักราคาคง ทำให้อาจต้องทนหนาวอยู่หลายเดือนหรืออาจจะเป็นปีๆ<br><br>แนวทางวิเคราะห์ราคาทองคำ มีหลายวิธี ทั้งจากปัจจัยพื้นฐานและปัจจัยเทคนิครวมถึงแบบไม่ต้องคิด คือฟังคำบอกกล่าวของคนอื่นมา ทั้งจากสื่อหรือจากใครที่อาจจะมีส่วนได้ส่วนเสียกับการซื้อขายทองคำของแมงเม่าน้อยๆอย่างพวกเรา อันนี้อันตรายสุดๆ <br><br>วันนี้ประเดิมงานชิ้นแรกของผม คงยังไม่แนะนำเรื่องยากๆ รกสมอง แถมไม่ค่อยจะได้ผล แต่จะแนะนำแนวทางง่ายๆสำหรับการลงทุนแบบเน้นปลอดภัยไว้ก่อน คือการลงทุนตามกองทุนใหญ่ อย่าง SPDR Gold Shares ครับ<br><br>SPDR Gold Shares เป็นกองทุนทองคำขนาดใหญ่ที่สุดในโลกมียอดถือครองทองคำเป็นอันดับ 6  ด้วยปริมาณ 1,111.92 ตัน (ข้อมูลถึงวันที่ 1 กพ.53) รองจาก สหรัฐอเมริกา (8,133.50 ตัน), เยอรมัน (3,407.60 ตัน), IMF (3,005.30 ตัน), อิตาลี (2,451.80 ตัน) และฝรั่งเศส (2,435.40 ตัน) มากกว่าจีนที่เพิ่งจะเพิ่มสัดส่วนการถือครองทองคำขึ้นมาอีก 600 ตัน เมื่อต้นปีที่ผ่านมาเป็น 1,054 ตันอยู่เล็กน้อย<br><br>ทำไมต้องเป็น SDPR Gold Shares? เพราะเป็นกองทุนทองคำที่ใหญ่ที่สุดในโลก และมีการเปิดเผยตัวเลขการถือครองทองคำให้เห็นทุกวัน ผ่านเวปไซต์ กองทุนใหญ่ขยับตัวไปทางไหน ก็บอกเราเป็นนัยถึงทิศทางการลงทุนของนักลงทุนส่วนใหญ่ได้นั่นเอง ลองดูกราฟที่ผมนำเสนอครับจะเห็นว่า เมื่อมีการขยับตัวครั้งใหญ่ ก็จะเป็นการสร้างฐานราคาใหม่เกิดขึ้นด้วยและหากดูรายละเอียดเล็กๆตามเส้นกราฟจะเห็นได้ว่าการขยับตัวเก็บของหรือปล่อยของของกองทุนไม่ว่าขึ้นหรือลงสามารถบอกถึงทิศทางต่อไปได้ดีพอสมควร<br><br><br><br>อย่างล่าสุด ราคาทองคำขยับขึ้นไปที่ 1,200 ดอลลาร์สหรัฐ กองทุนมีปริมาณการถือครองทองคำเพิ่มตามขึ้นเรื่อยๆและเมื่อเริ่มมีการเทขายออกครั้งแรก ก็นับเป็นจุดเริ่มต้นของการปรับฐานหรือการลงต่อเนื่องของราคาทองคำนับจากนั้นและราคา ก็ยังไม่สามารถกลับขึ้นไปได้อีกเลย<br><br>ราคาทองคำวันนี้แถวๆ 1,080 เหรียญ หรือ 17,000 กว่าบาทในบ้านเรา ลงมาแล้ว 2,000 กว่าบาท จากราคาสูงสุดที่ 1,226 ดอลลาร์สหรัฐ หรือราว 19,200 บาท ยังน่าลงทุนอยู่หรือไม่ บางท่านคงลังเลในการที่จะซื้อ แต่หากไปดูปริมาณการถือครองทองคำของกองทุนนี้ จะเห็นว่า ปริมาณไม่ได้ลดลงเลย นับตั้งแต่การเทขายครั้งสุดท้ายไปเมื่อวันที่ 19 มกราคมที่ผ่านมาที่ 1,128 ดอลลาร์สหรัฐ เกือบ 2 สัปดาห์แล้ว หากกองทุนนี้ มีการขยับตัวซื้อหรือขายอีกเมื่อไหร่ก็น่าจะบอกถึงทิศทางต่อไปได้ ดังนั้น รอบนี้ หากเห็นกองทุนนี้เข้าเก็บเมื่อไหร่ ก็เตรียมแคะกระปุกเกาะกระแสได้เลย แต่หากเห็นกองทุนเริ่มเทของออกเพิ่ม ก็แคะกระปุกเหมือนกันครับ แต่ไปหาซื้อผ้าห่มกันหนาวมาเพิ่มแทน สำหรับใครที่เผลอตัวเผลอใจ เข้าเก็บไปแล้ว<br><br>คิดว่า ทุกท่าน อ่านแล้ว น่าจะมีความมั่นใจในการลงทุนกับทองคำมากขึ้นนะครับ ถือคติ เฮตามหลังขาใหญ่ ไม่น่าดอยครับพี่น้อง!<br><br>สุดท้าย อย่าลงทุนเกินตัวนะครับ งวดหน้า ถ้าโอกาสงามๆ มันไม่ผ่านไปซะก่อน คงจะได้มาคลำเป้า หาจุดต่ำสุดที่น่าซื้อกัน ซึ่งผมเดาว่าน่าจะเกิดขึ้นในสัปดาห์นี้หรือสัปดาห์หน้านี่แหละ<br><br>