นายจักรกริช เจริญเมธาชัย ผู้ช่วยกรรมการผู้จัดการ บล.ฟาร์อีสท์ กล่าวว่า ภาพโดยรวมของตลาดหุ้นไทยมองว่าน่าจะยังแกว่งตัว โดยตลาดบ้านเรายังมีโอกาสที่จะปรับตัวขึ้นไปได้ แต่อาจจะไม่หวือหวา ขณะที่ตลาดหุ้นอื่นในภูมิภาคเอเชียเช้านี้ต่างก็แกว่งตัว ทั้งในแดนบวก-ลบ <br> ทั้งนี้ ตลาดบ้านเราสามารถยืนสวนกระแสตลาดต่างประเทศได้ในช่วงที่ผ่านมา  เป็นผลจากเม็ดเงินต่างชาติที่ยังไหลเข้า ทั้ง ๆ ที่ตลาดฯก็ไม่ได้มีอะไรเป็นพิเศษ อย่างไรก็ดีการเล่นคงจะเป็นลักษณะของการเล่นอิงกระแสข่าว <br>         พร้อมให้แนวต้านไว้ที่ 732 จุด แนวรับ 720 จุด <br>         ประเด็นของการพิจารณาการลงทุน :   <br>         - ตลาดหุ้นนิวยอร์คล่าสุด(2 ต.ค.)ดัชนีดาวโจนส์ ปิดที่  9,487.67 จุด ลดลง 21.61 จุด(-0.23%) ดัชนีเอสแอนด์พี 500 ปิดที่ 1,025.21 จุด ลดลง 4.64 จุด(-0.45%) และดัชนีแนสแด็ก ปิดที่ 2,048.11 จุด ลดลง 9.37 จุด (-0.46%)   <br>         - นักลงทุนต่างชาติขายสุทธิ 212.27 ล้านบาทเมื่อวานนี้ <br>         - ราคาน้ำมันดิบส่งมอบเดือน พ.ย.ในตลาดไนเม็กซ์ปิดทำการล่าสุดที่ 69.95 ดอลลาร์/บาร์เรล ลดลง 0.87  ดอลลาร์ <br>         -  รัฐบาลยื่นอุทธรณ์คำสั่งศาลปกครองกลางที่มีคำสั่งให้ชะลอโครงการลงทุนในนิคมอุตสาหกรรมมาบตาพุดทั้ง 76 โครงการแล้ว <br>         - ส.อ.ท.กังวลปัญหามาบตาพุดกระทบโครงการเหล็ก-ปิโตรเคมีในอนาคต หวั่นผู้ประกอบการ ย้ายหนีลงทุนต่างประเทศ หากเศรษฐกิจฟื้นตัวขึ้น แนะผลักดัน มาบตาพุดพื้นที่ต้นแบบอุตสาหกรรมเชิงนิเวศน์ ด้านผู้ประกอบการปิโตรเคมี จี้รัฐทำประชามติฟังความเห็นประชาชนต้องการพัฒนาอุตสาหกรรมหรือไม่ ชี้ปัญหาสิ่งแวดล้อมไม่ควรหยุดการเติบโตของภาคอุตสาหกรรม ด้านแบงก์ชาติ ยอมรับห่วงระงับโครงการมาบตาพุดฉุดการลงทุนวูบ <br>         - กลุ่มเอสซีจี&quot; โอดระงับลงทุน มาบตาพุด&quot; 10 โครงการ มูลค่ากว่า 1.06 แสนล้าน กระทบผลประกอบการของทั้งเครือฯ เผยเสียหายหนักหากเดินเครื่องไม่ทันในปีนี้ ด้านปตท. ประเมิน 22 โครงการเข้าข่ายถูกเบรกลงทุนจากทั้งหมด 25 โครงการ กระตุ้นรัฐสร้างกติกาลงทุนให้ชัดเจน ด้านหอการค้าต่างชาติ-เจโทร เสนอไทยสร้างความสมดุลกฎหมายดูแลสิ่งแวดล้อมกับพัฒนาอุตสาหกรรม <br>         - &quot;ไพบูลย์ กิตติศรีกังวาน&quot; ผู้ช่วยผู้ว่าการสายนโยบายการเงินธนาคารแห่งประเทศไทย เผยธปท.ค่อนข้างเป็นห่วงภาวะการลงทุนโดยรวมที่อาจจะได้รับผลกระทบจากกรณีมาบตาพุด ที่ศาลปกครองมีคำสั่งให้ระงับโครงการการลงทุนชั่วคราวรวม 76 โครงการ มูลค่าการลงทุน 2.9 แสนล้านบาท เพราะการสะดุดของโครงการในมาบตาพุดย่อมส่งผลกระทบต่อความเชื่อมั่นของนักลงทุน โดยเฉพาะโครงการที่ได้ลงทุนไปแล้ว <br>         - ผู้อำนวยการสถาบันบริหารกองทุนพลังงาน(องค์การมหาชน) (สบพน.) เผยได้ส่งหนังสือไปยังสำนักนโยบายและแผนพลังงาน (สนพ.) เพื่อขอเพิ่มอัตราการจ่ายชดเชยภาระนำเข้าก๊าซหุงต้ม(แอลพีจี) ให้กับปตท. จากเดิมกำหนดไว้จ่ายชดเชยไม่เกินเดือนละ 500 ล้านบาทในส่วนของภาระหนี้ใหม่ที่เกิดขึ้นในปี 2552 <br>         - ธปท.กำลังศึกษาแนวทางการควบคุมความเสี่ยงของสถาบันการเงินเพื่อรับมือกับผลกระทบที่จะเกิดขึ้นกับภาพรวม <br>         - &quot;แกนนำพรรคร่วมฯ&quot; ชื่นมื่น หารือแก้รธน. มีมติแก้ 6 ประเด็น ชงสภา รับหลักการผ่านวาระ 1 จากนั้นทำประชามติ ยันนายกฯเร่งให้เสร็จโดยเร็ว ปัดถกเรื่องปรับครม.-&quot;นิพนธ์&quot;ลาออก &quot;มาร์ค&quot;ย้ำ 5 ต.ค.ชัดเจน &quot;นิพนธ์-กอร์ปศักดิ์&quot; ระบุจะให้มีรรท.ผบ.ตร.สั้นที่สุด &quot;เพื่อไทย&quot;จี้ปรับ รมต.5 ตำแหน่ง <br>         - นางสาวเพ็ญศรี สุธีรศานต์ ผู้อำนวยการ สมาคมบริษัทจดทะเบียนไทย เปิดเผยว่าสมาคมได้ยื่นขอสิทธิประโยชน์ทางภาษีจากกระทรวงการคลังให้กับบริษัทจดทะเบียน(บจ.) ได้แก่ การยกเว้นภาษีเงินได้สำหรับเงินปันผลของบริษัทไทย ที่ได้รับจากการลงทุนในบริษัทต่างประเทศแต่ต้องอยู่ภายใต้เงื่อนไงที่ว่าบริษัทนั้นๆ ต้องถือหุ้นในบริษัทต่างประเทศไม่น้อยกว่า 25% ของหุ้นทั้งหมดที่มีสิทธิออกเสียง และเงินปันผลต้องมาจากกำไรสุทธิที่เสียภาษีในประเทศของบริษัทผู้จ่ายเงินปันผลไม่ต่ำกว่า 15% <br>