สรุปภาวะตลาดหุ้น น้ำมัน ทองคำ และตลาดเงินต่างประเทศ<br><br>ดัชนีดาวโจนส์ตลาดหุ้นนิวยอร์กปิดอ่อนตัวลงเมื่อวันศุกร์ที่ผ่านมา (20 พ.ย.) เนื่องจากบริษัทเทคโนโลยียักษ์ใหญ่อย่างเดลล์และบริษัทรับสร้างบ้านอย่างดี.อาร์. ฮอร์ตัน อิงค์ รายงานตัวเลขรายได้ที่อ่อนตัวลง รวมทั้งการธนาคารกลางยุโรปประกาศว่าจะถอนมาตรการกระตุ้นเศรษบกิจแบบค่อยเป็นค่อยไป<br>         <br>ดัชนีเฉลี่ยอุตสาหกรรมดาวโจนส์ปิดลบ 14.28 จุด หรือ 0.14% แตะที่ 10,318.66 จุด ขณะที่ดัชนี S&amp;P 500 ลดลง 3.52 จุด หรือ 0.32% ปิดที่ 1,087.63 จุด และดัชนี Nasdaq อ่อนตัวลง 10.78 จุด หรือ 0.50% ปิดที่ 2,146.04 จุด<br><br>สัญญาน้ำมันดิบตลาดนิวยอร์กปิดอ่อนตัวลงเมื่อวันศุกร์ที่ผ่านมา (20 พ.ย.) หลังจากที่ตลาดหุ้นสหรัฐอ่อนตัวและเงินดอลลาร์แข็งค่าขึ้นเมื่อเทียบกับยูโร ส่งผลให้ความต้องการลงทุนในตลาดสินค้าโภคภัณฑ์ลดลง<br>          <br>สัญญาน้ำมันดิบตลาด NYMEX (New York Mercantile Exchange) ส่งมอบเดือนธ.ค.อ่อนตัวลง 74 เซนต์ ปิดที่ 76.72ดอลลาร์/บาร์เรล หลังจากเคลื่อนตัวในช่วง 77.06-79.87 ดอลลาร์ โดยสัญญาเดือนธ.ค.จะครบกำหนดส่งมอบในวันศุกร์<br><br>สัญญาทองคำตลาดนิวยอร์กยังคงปิดบวกต่อเนื่องเมื่อวันศุกร์ที่ผ่านมา (20 พ.ย.) แม้ว่าสกุลเงินดอลลาร์สหรัฐจะแข็งค่าขึ้น ขณะนักลงทุนกังวลมากขึ้นเกี่ยวกับความยั่งยืนของการฟื้นตัวของเศรษฐกิจ <br>          <br>บลูมเบิร์กรายงานว่า สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,146.80 ดอลลาร์/ออนซ์ เพิ่มขึ้น 4.90 ดอลลาร์ หลังจากเคลื่อนตัวในช่วง 1,132.50 - 1,148.50 ดอลลาร์ <br>