ตลาดน้ำมันไนเม็กซ์ใกล้หลุด 80 ดอลล์เช้านี้หลังดอลลาร์แข็งค่า จับตาปัญหาหนี้สินของกรีซ<br><br>ณ เวลา 08.40 น.ตามเวลาไทย สัญญาน้ำมันดิบส่งมอบเดือนเม.ย.ที่ตลาด NYMEX ลดลง 52 เซนต์ ที่ 80.16 ดอลลาร์/บาร์เรลในการซื้อขายผ่านระบบอิเล็คทรอนิค Globex ซึ่งเป็นการปรับตัวลงเป็นวันที่ 3 ติดต่อกัน ขณะที่ตลาดไม่สามารถดีดตัวขึ้นเหนือระดับ 83 ดอลลาร์/บาร์เรลได้อีกครั้ง<br><br>ดอลลาร์แข็งค่าขึ้นต่อไปในวันนี้ หลังจากพุ่งขึ้นเมื่อเทียบกับยูโรในวันศุกร์ โดยได้รับแรงหนุนจากการคาดการณ์ที่ว่า กรีซอาจจำเป็นต้องขอความช่วยเหลือจาก กองทุนการเงินระหว่างประเทศ (IMF) แทนที่จะได้รับความช่วยเหลือจากประเทศสมาชิกยูโรโซน<br><br>ความวิตกเกี่ยวกับหนี้สินที่เพิ่มขึ้นของกรีซ เป็นปัจจัยกดดันยูโรลงสู่ระดับต่ำสุด ในรอบกว่า 2 สัปดาห์เมื่อเทียบกับดอลลาร์ ก่อนการประชุมสุดยอดในสัปดาห์นี้เพื่อพิจารณา ว่ากรีซจะได้รับความช่วยเหลือทางการเงินจากสมาชิกในเขตยูโรโซนหรือไม่<br><br> <br><br>