วันจันทร์ที่ 21 ธันวาคม พ.ศ. 2552 <br><br>ราคาทองคำทำจุดต่ำสุดใหม่ที่ระดับ 1,096 เหรียญสหรัฐ โดยทะลุแนวรับสำคัญ 1,100 เหรียญสหรัฐลงมา<br><br>แต่ว่าไม่เกิดแรงเทขายมากเท่าที่ควร ทำให้เกิดแรงซื้อดีดกลับในทันที และปิดสูงที่ระดับเหนือ 1,110 เหรียญสหรัฐอีกครั้งหนึ่ง ภาพรวมทางเทคนิคในรายชั่วโมงจึงดูค่อนข้างดี เนื่องจากการดีดตัวกลับเมื่อคืนวันศุกร์ ทำให้ดูเหมือนว่า 1,100 เหรียญสหรัฐ น่าจะสามารถรับแรงตกหยุดได้ ซึ่งต้องดูความชัดเจนอีก 2 วันทำการ คือวันจันทร์และวันอังคารถ้าไม่หลุดแนว 1,100 เหรียญสหรัฐ จะเป็นฐานราคาใหม่สำหรับสิ้นปีนี้และต้นปีหน้า<br><br>แนวโน้มในระยะสั้นยังเป็นขาลงจนกว่าราคาจะสามารถดีดทะลุขึ้นไป 1,130 เหรียญสหรัฐได้ แนวโน้มในระยะกลางกับยาวยังเป็นขาขึ้นอยู่ โดยหากว่าราคาทะลุแนวรับด้านล่างลงมาจะมีจุดรับสุดท้ายที่ระดับ 1,085 เหรียญสหรัฐ หมายความว่าถ้าทะลุแนวนี้ ทองคำอาจจะเข้าสู่ภาวะแนวโน้มขาลงในระยะกลางและรายะยาวอาจจะเปลี่ยนทิศทาง <br><br>แต่ถ้าสามารถยังยืนอยู่ตรงนี้และสะสมพลังไป โอกาสที่จะดีดสูงกลับขึ้นไป ก็ยังมีอยู่บ้าง แนวต้านถัดไปอยู่ที่ระดับ 1,130 เหรียญสหรัฐ โดยที่สัญญาณ Oscillator ในระยะสั้นรายชั่วโมงยังเป็นทิศทางสับสน แต่เริ่มมีสัญญาณซื้อบ้างเล็กน้อย เนื่องจากภาวะ Candle Stick มีการดีดกลับในปลายตลาด จึงขอให้ นักลงทุนใน Gold Futures ใช้ความรอบคอบในการลงทุน และควรจะเหลือกำลังของ Port มากพอที่จะรับความเสี่ยงในระยะสั้นได้ Port ควรถือไม่เกิน 60% ของ Port เรายังคิดว่าระดับ 1,100 เหรียญสหรัฐ น่าจะรับได้อยู่ <br><br>ทองคำไม่น่าหลุด 1,100 เหรียญสหรัฐ? <br><br>ตอนนี้เกิดคำถามในใจนักลงทุนทองคำแท่งและโกลด์ ฟิวเจอร์ส อย่างมากว่า ทิศทางยังจะลงต่อหรือไม่ ดูจากแนวโน้มระยะสั้นมากก็ยังเป็นขาลง จนกว่าราคาจะสามารถหยุดได้มากกว่า 3 วัน จึงจะมั่นใจได้ว่าน่าจะหยุดตกได้ <br><br>อย่างไรก็ดี สภาพตลาดในคืนวันศุกร์ค่อนข้างบ่งชี้ไปในทิศทางหยุดตกได้ และน่าจะทรงตัวอยู่ในระดับ 1,100 เหรียญสหรัฐ จนถึงระดับ 1,140 เหรียญสหรัฐ ได้ในช่วงต่อจากนี้จนถึงสิ้นปี ดังนั้นการที่จะบริหาร Port ให้เหมาะสมกับความผันผวนของราคาในตลาดโลกจึงมีความสำคัญอย่างยิ่งในขณะนี้ ยังมีกฎในการลงทุนอยู่ว่า ถ้ายังไม่แน่ใจก็ยังไม่ต้องเข้ามาในตลาด <br><br>อย่างไรก็ดี ทิศทางในปีหน้ายังเป็นขาขึ้นอยู่ และน่าจะมีโอกาสขึ้นไปทดสอบระดับสูงสุดเดิมที่ระดับ 1,225 เหรียญสหรัฐได้ แต่คงจะต้องใช้ระยะเวลาสะสมพลังก่อน ในช่วงภาวะความผันผวนเช่นนี้ วินัยการลงทุนที่ดีจึงเป็นสิ่งสำคัญการที่จะต้องรู้จักหยุดภาวะขาดทุนแต่เนิ่นๆ จะต้องศึกษาให้เข้าใจ <br><br>