สัญญาทองคำตลาดนิวยอร์กปิดร่วงลงหนักสุดในรอบ 3 สัปดาห์ นักลงทุนเทขายทำกำไร<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,129.40 ดอลลาร์/ออนซ์ ร่วงลง 22.00 ดอลลาร์ หลังจากเคลื่อนตัวในช่วง 1,124.30 - 1,158.30 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 18.255 ดอลลาร์/ออนซ์ ลดลง 44.00 เซนต์<br><br>ส่วนสัญญาพลาตินัมส่งมอบเดือนเม.ย.ปิดที่ 1,578.60 ดอลลาร์/ออนซ์ ลดลง 13.90 ดอลลาร์ และสัญญาพัลลาเดียมส่งมอบเดือนมี.ค.ปิดที่ 425.80 ดอลลาร์/ออนซ์ ลดลง 6.15 ดอลลาร์<br><br>นักวิเคราะห์จากบริษัท โบรกเกอร์เรจ เซอร์วิสเส แอลแอลซี ในเมืองชิคาโก กล่าวว่า นักลงทุนกระหน่ำขายหลังจากสัญญาทองคำทะยานขึ้นเป็นเวลาหลายวันก่อนหน้านี้ และหลังจากมีรายงานว่าธนาคารกลางจีนประกาศเพิ่มสัดส่วนการกันสำรองเงินฝากของธนาคารพาณิชย์ 0.5% เพื่อคลายความร้อนแรงของเศรษฐกิจจีนที่มีอัตราขยายตัวเร็วที่สุดในโลก <br><br>กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ได้ถือครองทองคำที่ระดับ 1,119.541 ตัน ณ วันที่ 11 ม.ค. ซึ่งไม่เปลี่ยนแปลงจากวันที่ 8 ม.ค<br>