<br>นายกสมาคมค้าทองคำ คาดราคาทองคำปรับตัวลดลงได้อีก 20-30 ดอลล์ ระบุสถานการณ์ในจีน-สหรัฐฯทำให้เศรษฐกิจเข้าสู่ภาวะถดถอยครั้งใหม่ &quot;ทอง-หุ้น-น้ำมัน&quot;เตรียมปรับตัวลดลง...<br><br>เมื่อวันที่ 22 ม.ค. นายจิตติ ตั้งสิทธิภักดี นายกสมาคมค้าทองคำ กล่าวถึงราคาทองคำที่ปรับตัวลดลง 2 วันทำการ ว่า ราคาทองคำในตลาดโลกปรับตัวไปถึง 1,170 ดอลลาร์สหรัฐฯ ต่อออนซ์ จึงมีการปรับตัวลดลงมา ประกอบกับการที่คณะกรรมการดูแลกิจการธนาคารจีนได้สั่งการให้ธนาคารพาณิชย์ บางส่วนจำกัดการปล่อยงินกู้ พร้อมกับประกาศเป้าหมายการปล่อยกู้ภายในประเทศเอาไว้ที่ 7.5 ล้านล้านหยวน หรือ 1.1 ล้านล้านดอลลาร์สหรัฐฯ  และจะยังคงควบคุมระดับการขยายตัวและปริมาณสินเชื่อในปีนี้ อีกทั้งประธานาธิบดีบารัค โอบามา แห่งสหรัฐฯ เสนอให้ใช้นโยบายจำกัดขนาดและการลงทุนของสถาบันการเงินเพื่อลดความเสี่ยงที่จะทำให้เศรษฐกิจเข้าสู่ภาวะถดถอยครั้งใหม่ จึงทำให้ ทอง หุ้น และน้ำมันปรับตัวลดลงไปตามๆกัน<br><br>&quot;เชื่อว่าราคาทองคำยังจะปรับตัวลดลงได้อีก 20-30 ดอลลาร์สหรัฐฯ เหมือนกับการคาดการณ์ก่อนหน้าที่คาดว่าราคาทองคำในปีนี้จะผันผวนมากที่สุด&quot; นายกสมาคมค้าทองคำ กล่าว<br><br>ทั้งนี้ นายจิตติ แนะนำนักลงทุนให้ทยอยเก็บทองคำ เพื่อเก็งกำไรได้ เนื่องจากในระยะสั้น ทองคำยังมีโอกาสลงได้อีก แต่ในระยะกลางและยาว นั้นเชื่อว่าทองคำจะปรับตัวสูงขึ้นแน่นอน และขอให้นักลงทุนติดตามสถานการณ์อย่างใกล้ชิดเพื่อความไม่ประมาท<br><br>สำหรับสัญญาทองคำตลาด COMEX (Commodity Exchange) ส่งมอบเดือน ก.พ.ปิดที่ 1,103.20 ดอลลาร์สหรัฐฯต่อออนซ์ ดิ่งลง 9.40 ดอลลาร์สหรัฐฯ หลังจากเคลื่อนตัวในช่วง 1,117.40 - 1,088 ดอลลาร์สหรัฐฯ<br><br>ขณะที่สัญญาโลหะเงินส่งมอบเดือน มี.ค.ปิดที่ 17.510 ดอลลาร์สหรัฐฯต่อออนซ์ ลดลง 37.00 เซนต์<br><br>ส่วนสัญญาพลาตินัมส่งมอบเดือน เม.ย.ปิดที่ 1,592.10 ดอลลาร์สหรัฐฯต่อออนซ์ ดิ่งลง 25.50 ดอลลาร์สหรัฐฯ และสัญญาพัลลาเดียมส่งมอบเดือน มี.ค.ปิดที่ 453.95 ดอลลาร์สหรัฐฯต่อออนซ์ ลดลง 8.10 ดลอลาร์สหรัฐฯ<br><br>นักวิเคราะห์จากบริษัท ซัมมิท เอนเนอร์จี อิงค์ กล่าวว่า ภาวะการซื้อขายในตลาดสินค้าโภคภัณฑ์เป็นไปอย่างผันผวน หลังจากหลังจากประธานาธิบดีโอบามา เสนอให้ใช้นโยบายจำกัดขนาดและการลงทุนของสถาบันการเงินเพื่อลดความเสี่ยงที่จะทำให้เศรษฐกิจเข้าสู่ภาวะถดถอยครั้งใหม่<br><br>กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก ได้ถือครองทองคำที่ระดับ 1,111.922 ตัน ณ วันที่ 20 ม.ค. ซึ่งไม่เปลี่ยนแปลงจากวันที่ 19 ม.ค.<br><br>ทั้งนี้ ราคาทองคำในประเทศ วันนี้ปรับตัวลดลงถึง 2 ครั้งในช่วงครึ่งวันเช้า โดยราคาทองคำแท่ง 96.5% รับซื้อ 17,100 บาท ขายออก 17,200 บาท และราคาทองรูปพรรณ รับซื้อ 16,857.92 บาท ขายออก 17,600 บาท.<br><br>ไทยรัฐออนไลน์<br>โดย ทีมข่าวออนไลน์ <br>22 มกราคม 2553, 14:30 น. <br>เนื้อหาที่เกี่ยวข้อง<br>ไม่มีข่าวที่เกี่ยวข้อง <br>ไม่มีรูปภาพที่เกี่ยวข้อง <br>ไม่มีข้อมูลบุคคลที่เกี่ยวข้อง <br>tags:<br>จิตติ ตั้งสิทธิภักดี ราคาทองคำ ดอลลาร์สหรัฐ ตลาดผันผวน Share | <br>    ข่าวที่เกี่ยวข้อง ข่าวอื่นๆ ในเศรษฐกิจ<br> <br>&amp;#65279;นักลงทุนเทขาย น้ำมันร่วง ดาวโจนส์..&quot;ไตรรงค์&quot; ปลุกผีเซาเทิร์นซีบอร์ด วา..ทุ่ม 7 พันล้านผุดศูนย์ต้นแบบแก้เอช..