ดัชนีดาวโจนส์ตลาดหุ้นนิวยอร์กปิดสูงขึ้นเมื่อคืนนี้ (4 ธ.ค.) หลังจากสหรัฐเปิดเผยตัวเลขอัตราว่างงานเดือนพ.ย.ที่ร่วงลงมาอยู่ที่ระดับ 10% จากระดับสูงสุดในรอบ 26 ปี ที่ 10.2% เมื่อเดือนต.ค. และยอดสั่งซื้อสินค้าโรงงานเดือนต.ค.ปรับตัวขึ้น ส่งผลให้นักลงทุนคลายความวิตกเรื่องเศรษฐกิจลงได้ระดับหนึ่ง ดัชชนีดาวโจนส์บวก 22.75 จุด หรือ 0.2% ปิดที่ 10,388.90 จุด ขณะที่ดัชนี S&amp;P 500 บวก 6.06 จุด หรือ 0.6% ปิดที่ 1,105.98 จุด และดัชนี Nasdaq บวก 21.21 จุด หรือ 1% ปิดที่ 2,194.35 จุด <br><br><br><br>         สัญญาน้ำมันดิบตลาดนิวยอร์กปิดลดลงเมื่อคืนนี้ (4 ธ.ค.) หลังจากที่เงินดอลลาร์พุ่งสูงขึ้น และอัตราว่างงานสหรัฐเดือนพ.ย.ที่ลดลง ส่งผลกระทบต่อความต้องการในสินค้าโภคภัณฑ์ <br><br>         สัญญาน้ำมันดิบตลาด NYMEX ( New York Mercantile Exchange) ส่งมอบเดือนม.ค.ตกลง 99 เซนต์ หรือ 1.3% ปิดที่ 75.47ดอลลาร์/บาร์เรล <br><br><br><br>         สัญญาทองคำตลาดนิวยอร์กปิดร่วงลงเมื่อคืนนี้ (4 ธ.ค.) หลังจากที่เงินดอลลาร์แข็งค่าขึ้นและตัวเลขว่างงานสหรัฐเดือนพ.ย.ลดลงต่ำกว่าคาดการณ์ ส่งผลกระทบต่อดีมานด์การลงทุนในสินทรัพย์ที่ปลอดความเสี่ยง <br><br>         สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,169.50 ดอลลาร์/ออนซ์ ร่วงลง 48.80 ดอลลาร์ หรือ 4% หลังจากเคลื่อนตัวในช่วง 1,213.90 - 1,147.40 ดอลลาร์ <br><br><br><br>         ค่าเงินดอลลาร์สหรัฐแข็งค่าขึ้นเมื่อเทียบกับสกุลเงินยูโรและสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (4 ธ.ค.) หลังจากกระทรวงแรงงานเผยตัวเลขว่างงานเดือนพ.ย.ลดลง ส่งผลให้นักลงทุนคาดการณ์เรื่องการฟื้นตัวอย่างมีเสถียรภาพ <br><br>         ค่าเงินดอลลาร์สหรัฐแข็งค่า 1.44% เมื่อเทียบกับยูโรที่ระดับ 1.4851 ยูโร/ดอลลาร์ จากระดับของวันพฤหัสบดีที่ 1.5068 ยูโร/ดอลลาร์ และแข็งค่าขึ้น 0.67% เมื่อเทียบกับปอนด์ ที่ระดับ 1.6559 ปอนด์ต่อดอลลาร์ จากระดับ 1.6448 ปอนด์ต่อดอลลาร์ <br><br>         นอกจากนี้ ดอลลาร์สหรัฐยังแข็งค่า 2.55% เมื่อเทียบกับเงินเยนที่ระดับ 90.450 เยน/ดอลลาร์ จากระดับของวันพฤหัสบดีที่ 88.200 เยน/ดอลลาร์ และแข็งค่าขึ้น 1.64% เมื่อเทียบกับฟรังค์สวิสที่ 0.9997 ฟรังค์/ดอลลาร์ จากระดับ 1.0161 ฟรังค์/ดอลลาร์ <br><br><br><br>         ดัชนี FTSE 100 ตลาดหุ้นลอนดอนปิดสูงขึ้นเมื่อคืนนี้ (4 ธ.ค.) หลังจากสหรัฐเปิดเผยตัวเลขว่างงานเดือนพ.ย.ที่ลดลง         <br><br>         ดัชนี FTSE 100 ปิดเพิ่มขึ้น 9.49 จุด แตะที่ 5,322.49 จุด