ดัชนีนิกเกอิตลาดหุ้นโตเกียวปิดตลาดภาคเช้าพุ่งขึ้นกว่า 300 จุดในวันนี้ หลังจากตลาดหุ้นนิวยอร์กมีปฏิกริยาในด้านบวกต่อการที่ธนาคารกลางสหรัฐ (เฟด) ประกาศขึ้นอัตราดอกเบี้ยมาตรฐาน นอกจากนี้ สกุลเงินดอลลาร์สหรัฐที่แข็งค่าขึ้นเมื่อเทียบกับเงินเยนยังช่วยหนุนหุ้นที่เกี่ยวข้องกับอุตสาหกรรมส่งออกดีดตัวขึ้นด้วย<br>มาซูมิ ยามาโมโตะ นักวิเคราะห์จากบริษัทไดวา ซิเคียวริตีส์ แคปิตอล มาร์เก็ตส์ กล่าวว่า ตลาดหุ้นโตเกียวดีดตัวตั้งแต่เปิดทำการซื้อขายเนื่องจากนักลงทุนมีปฏิกริยาในด้านบวกต่อการที่เฟดตัดสินใจประกาศขึ้นอัตราดอกเบี้ยมาตรฐาน 0.25% เป็น 0.75% ก็เพราะเชื่อมั่นว่าระบบการเงินและเศรษฐกิจของสหรัฐเริ่มฟื้นตัวขึ้นแล้ว โดยอัตราดอกเบี้ยมาตรฐานคืออัตราดอกเบี้ยเงินกู้ที่เฟดเรียกเก็บจากธนาคารพาณิชย์ซึ่งกู้ยืมโดยตรงจากเฟด<br><br>นอกจากนี้ การที่ดอลลาร์สหรัฐทะยานขึ้นเหนือระดับ 91 เยนต่อดอลลาร์ ยังช่วยหนุนหุ้นกลุ่มที่เกี่ยวข้องกับอุตสาหกรรส่งออกดีดตัวขึ้นด้วย เนื่องจากเงินเยนที่อ่อนตัวลงเมื่อเทียบกับดอลลาร์จะช่วยให้บริษัทญี่ปุ่นมีกำไรในตลาดต่างประเทศมากขึ้น<br><br><br>