วันศุกร์ที่ 30 ตุลาคม พ.ศ. 2552 08:30 <br><br>สัญญาทองคำตลาดนิวยอร์กปิดพุ่งขึ้นแข็งแกร่งสุดในรอบ 3 สัปดาห์ หลังเงินดอลลาร์สหรัฐร่วงลงอย่างหนัก<br><br>สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,047.10 ดอลลาร์/ออนซ์ พุ่งขึ้น 16.60 ดอลลาร์ หลังจากเคลื่อนตัวในช่วง 1,026.90-1,048.40 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 16.655 ดอลลาร์/ออนซ์ เพิ่มขึ้น 41.50 เซนต์ และสัญญาโลหะทองแดงส่งมอบเดือนธ.ค.เพิ่มขึ้น 9.9 เซนต์ ปิดที่ 3.0295 ดอลลาร์/ปอนด์<br><br>ส่วนสัญญาพลาตินัมส่งมอบเดือนม.ค.ปิดที่ 1,338.20 ดอลลาร์/ออนซ์ พุ่งขึ้น 31.30 ดอลลาร์ และสัญญาพัลลาเดียมส่งมอบเดือนธ.ค.ปิดที่ 328.30 ดอลลาร์/ออนซ์ เพิ่มขึ้น 10.90 ดอลลาร์<br><br>แฟรงค์ เลช นักวิเคราะห์จากบริษัท FuturePath Trading LLC ในเมืองชิคาโกกล่าวว่า ตลาดทองคำนิวยอร์กได้แรงหนุนจากสกุลเงินดอลลาร์ที่ดิ่งลงอย่างหนักเมื่อเทียบกับยูโร หลังจากสหรัฐเผยจีดีพีไตรมาส 3 ขยายตัว 3.5%ต่อปี ซึ่งขยายตัวเป็นไตรมาสแรกหลังจากหดตัวมากว่า 1 ปี และขยายตัวมากกว่าที่นักวิเคราะห์คาดว่าจะขยายตัวเพียง 3.2%ต่อปี<br><br>&quot;นักลงทุนเชื่อว่าทองคำเป็นแหล่งการลงทุนที่ปลอดภัยที่สุดในระยะนี้ ขณะที่การอ่อนตัวลงของดอลลาร์สหรัฐทำให้นักลงทุนเข้าซื้อสกุลเงินที่ให้อัตราผลตอบแทนสูงกว่า รวมถึงเงินยูโร&quot; เลชกล่าว<br><br>