วันศุกร์ที่ 25 ธันวาคม พ.ศ. 2552 07:28 <br><br>สัญญาทองคำตลาดนิวยอร์กปิดพุ่งขึ้นกว่า 10 ดอลลาร์ จากปัจจัยบวกจากสกุลเงินดอลลาร์ที่อ่อนค่าลง<br><br>สัญญาทองคำตลาด COMEX (Commodity Exchange) ส่งมอบเดือนก.พ.พุ่งขึ้น 10.80 ดอลลาร์/ออนซ์ ปิดที่ 1,104.80 ดอลลาร์/ออนซ์ หลังจากเคลื่อนตัวในช่วง 1102.0 - 1104.8 ดอลลาร์/ออนซ์ <br><br>ขณะที่สัญญาโลหะเงินส่งมอบเดือนมี.ค.เพิ่มขึ้น 25 เซนต์ ปิดที่ 17.44 ดอลลาร์/ออนซ์ และสัญญาโลหะทองแดงส่งมอบเดือนมี.ค.พุ่งขึ้น 8.9 เซนต์ ปิดที่ 3.2925 ดอลลาร์/ปอนด์<br><br>ส่วนสัญญาพลาตินัมส่งมอบเดือนม.ค.พุ่งขึ้น 41.10 ดอลลาร์ ปิดที่ 1,467.90 ดอลลาร์/ออนซ์ และสัญญาพัลลาเดียมส่งมอบเดือนม.ค.ทะยานขึ้น 32.30 ดอลลาร์ ปิดที่ 389.65 ดอลลาร์/ออนซ์<br><br>นักวิเคราะห์ในแวดวงตลาดสินค้าโภคภัณฑ์กล่าวว่า สกุลเงินดอลลาร์สหรัฐที่อ่อนค่าลงเป็นปัจจัยสำคัญที่หนุนสัญญาทองคำพุ่งขึ้น โดยเมื่อวานนี้ ICE Futures U.S. dollar index ร่วงลง 0.1% ซึ่งดอลลาร์ที่อ่อนค่าลงจะกระตุ้นนักลงทุนให้เข้าถือครองสัญญาทองคำมากขึ้นเพราะมองว่าเป็นการลงทุนที่ปลอดความเสี่ยง<br><br>รายงานระบุว่า กองทุน SPDR Gold Trust ซึ่งเป็นกองทุน ETF ทองรายใหญ่ที่สุดในโลก เข้าถือครองทองคำที่ระดับ 1,132.708 ตัน ณ วันที่ 23 ธ.ค.  ซึ่งไม่เปลี่ยนแปลงจากวันที่ 21 ธ.ค.<br><br>ตลาดทองคำนิวยอร์กจะปิดทำการในวันศุกร์ที่ 25 ธ.ค.นี้ เนื่องในวันคริสต์มาส<br><br>