วันพุธที่ 23 กันยายน พ.ศ. 2552 <br><br>แรงซื้อหุ้นพลังงานหนุนดัชนีดาวโจนส์ปิดบวก51.01จุด<br><br>วันนี้(23กันยายน) ดัชนีดาวโจนส์ตลาดหุ้นสหรัฐ ปิดที่ 9,829.87 จุด เพิ่มขึ้น 51.01 จุด หรือ 0.52% แนสแดคปิดที่ 2,146.30 จุด เพิ่มขึ้น 8.26 จุด หรือ0.39% เอสแอนด์พี ลดลง 7.00 จุด (0.66 เปอร์เซ็นต์) ปิดที่ 1,071.66 จุด<br><br>ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (22 ก.ย.) เนื่องจากนักลงทุนเข้าซื้อหุ้นกลุ่มพลังงานและโลหะหลังจากราคาน้ำมันดิบและโลหะในตลาดโลกทะยานขึ้น นอกจากนี้ หุ้นกลุ่มการเงินดีดตัวขึ้นเนื่องจากนักลงทุนยังคงเชื่อมั่นในแนวโน้มเศรษฐกิจ อย่างไรก็ตาม ภาวะการซื้อขายค่อนข้างซบเซาเนื่องจากนักลงทุนจำนวนมากมีท่าทีระมัดระวังการซื้อขายก่อนที่การประชุมธนาคารกลางสหรัฐ (เฟด) จะเสร็จสิ้นลงในคืนวันพุธตามเวลาประเทศไทย           <br><br>อาร์ท โฮแกน นักวิเคราะห์จากบริษัท Jefferies &amp; Co ในนิวยอร์ก กล่าวกับเอพีว่า สกุลเงินดอลลาร์สหรัฐอ่อนตัวลงทำให้ราคาพลังงานและโลหะในตลาดโลกทะยานขึ้น ซึ่งช่วยหนุนหุ้นกลุ่มพลังงานและกลุ่มโลหะดีดตัวขึ้นด้วย อย่างไรก็ตาม บรรยากาศการซื้อขายค่อนข้างซบเซาเนื่องจากนักลงทุนมีท่าทีระมัดระวังก่อนที่การประชุมเฟดจะเสร็จสิ้นลงในคืนวันพุธ โดยนักลงทุนส่วนใหญ่เชื่อว่าเฟดจะคงอัตราดอกเบี้ยระยะสั้นที่ระดับ 0-0.25% <br><br>ผลสำรวจความเชื่อมั่นผู้บริโภคซึ่งจัดทำโดย ABC News บ่งชี้ว่า ดัชนีความเชื่อมั่นผู้บริโภคสหรัฐในรอบสัปดาห์ที่สิ้นสุด ณ วันที่ 20 ก.ย.เพิ่มขึ้นสู่ระดับ -46 จุด จากสัปดาห์ก่อนหน้านั้นที่ระดับ -49 จุด<br>          <br><br>