ธนาคารกรุงเทพ รายงาน เงินบาทปิดตลาด 33.70/72 ทรงตัวนักลงทุนจับตาชุมนุมเสื้อแดง 19 ก.ย.<br><br>นักบริหารเงิน ธนาคารกรุงเทพ เปิดเผยว่า เงินบาทปิดตลาดวันนี้ที่ระดับ 33.70/72 บาท/ดอลลาร์  ทรงตัวใกล้เคียงเปิดตลาดช่วงเช้าที่อยู่ระดับ  33.71/74 บาท/ดอลลาร์<br><br>เงินบาทยังเคลื่อนไหวในทิศทางเดียวกับค่าเงินในภูมิภาค ขณะที่ดอลลาร์วันนี้ยังปรับตัวอ่อนค่าเล็กน้อย แต่นักลงทุนยังรอติดตามสถานการณ์การเมืองในประเทศ เกี่ยวกับการชุมนุมของกลุ่มคนเสื้อแดงในวันที่ 19 ก.ย.52 ซึ่งหากเกิดความรุนแรงขึ้นก็อาจจะมีผลกระทบต่อค่าเงิน<br><br>&quot;เงินบาทวันนี้ค่อนข้าง Side way รอดูการเมือง มากกว่า แต่เงินบาทวันนี้ที่อ่อนค่าเล็กน้อยเมื่อเทียบเมื่อวานนี้  ส่วนหนึ่งอาจเป็นผลมาจากตลาดหุ้นในเซี่ยงไฮ้ปรับลดลง ทำให้เงินบาทไม่ได้อ่อนค่ามาก&quot;นักบริหารเงิน กล่าว<br><br>ส่วนค่าเงินสกุลต่างประเทศ เงินเยน อยู่ที่ 91.27 เยน/ดอลลาร์  อ่อนค่าจากช่วงเช้าที่อยู่ระดับ  91.19/21 เยน/ดอลลาร์ เงินยูโร อยู่ที่ 1.4701 ดอลลาร์/ยูโร จากช่วงเช้าอยู่ที่  1.4731/4733 ดอลลาร์/ยูโร<br><br>แนวโน้มสัปดาห์หน้า ต้องติดตามสถานการณ์การเมืองในประเทศ หากไม่มีเหตุการณ์รุนแรงในการชุมนุมวันที่ 19 ก.ย. 52 คาดว่าเงินบาทมีโอกาสปรับตัวแข็งค่าต่อไปอีกได้ เนื่องจากดอลลาร์ยังปรับตัวอ่อนค่าต่อเนื่อง ขณะที่ปัจจัยต่างประเทศจะมีการประชุม ธนาคารกลางสหรัฐ (เฟด) วันที่ 22 ก.ย. และมีการรายงานยอดขายบ้านของสหรัฐ  ส.ค.52<br><br>