สัญญาทองคำตลาดนิวยอร์กปิดบวก นักลงทุนเข้าซื้อสัญญาทองคำเพื่อหลีกเลี่ยงความเสี่ยง จากข่าวมูดีส์เตือนอันดับเครดิตสหรัฐ<br><br>สัญญาทองคำตลาด COMEX (Commodity Exchange) ส่งมอบเดือนเม.ย.ลดลง 3.70 ดอลลาร์ ปิดที่ 1,105.40 ดอลลาร์/ออนซ์ หลังจากเคลื่อนตัวในช่วงแคบๆระหว่าง 1,108.70-1,101 ดอลลาร์<br><br>ขณะที่สัญญาโลหะเงินเดือนพ.ค.เพิ่มขึ้น 6.0 เซนต์ ปิดที่ 17.108 ดอลลาร์/ออนซ์ และสัญญาโลหะทองแดงเดือนพ.ค.ลดลง 0.065 เซนต์ ปิดที่ 3.315 ดอลลาร์/ปอนด์<br><br>ส่วนสัญญาพลาตินัมส่งมอบเดือนเม.ย.ปิดที่ 1,615.80 ดอลลาร์/ออนซ์ เพิ่มขึ้น 7.40 ดอลลาร์ และสัญญาพัลลาเดียมเดือนมิ.ย.ปิดที่ 460.65 ดอลลาร์/ออนซ์ ลดลง 2.50 ดอลลาร์<br><br>นักลงทุนเข้าซื้อสัญญาทองคำเพื่อหลีกเลี่ยงความเสี่ยงในยามที่สถานะทางการเงินของชาติมหาอำนาจทางเศรษฐกิจอย่างสหรัฐและอังกฤษตกอยู่ภายใต้แรงกดดัน โดยเมื่อวานนี้ มูดีส์ อินเวสเตอร์ เซอร์วิส ออกรายงานเตือนว่า สหรัฐและอังกฤษใกล้สูญเสียอันดับเครดิต AAA เนื่องจากหนี้ต่างประเทศพุ่งสูงขึ้น พร้อมกับแนะนำว่ารัฐบาลควรเร่งปรับดุลการชำระเงินให้มีความสมดุล ซึ่งจะช่วยให้ภาระหนี้สินปรับตัวลดลงโดยไม่กระทบต่ออัตราการขยายตัวทางเศรษฐกิจ<br>