ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (9 มี.ค.) เนื่องจากนักลงทุนมีความเชื่อมั่นว่าเศรษฐกิจสหรัฐจะฟื้นตัวอย่างต่อเนื่อง นอกจากนี้ นักลงทุนยังจับตาดูตัวเลขว่างงานประจำสัปดาห์ของสหรัฐว่าจะออกมาสอดคล้องกับข้อมูลการจ้างงานที่ได้มีการเปิดเผยไปก่อนหน้านี้หรือไม่<br><br>ดัชนีเฉลี่ยอุตสาหกรรมดาวโจนส์ปิดบวก 11.86 จุด หรือ 0.11% แตะที่ 10,564.38 จุด ดัชนี S&amp;P 500 ขยับขึ้น 1.95 จุด หรือ 0.17% ปิดที่ 1,140.45 จุด และดัชนี Nasdaq ปรับตัวขึ้น 8.47 จุด หรือ 0.36% ปิดที่ 2,340.68 จุด<br> สัญญาน้ำมันดิบตลาดนิวยอร์กปิดลบเมื่อคืนนี้ (9 มี.ค.) เพราะได้รับแรงกดดันจากการคาดการณ์ที่ว่าสต็อกน้ำมันดิบสหรัฐจะพุ่งขึ้น ซึ่งบ่งชี้ว่าดีมานด์พลังงานหดตัวลงด้วย นอกจากนี้ สัญญาน้ำมันดิบอ่อนตัวลงหลังจากสกุลเงินดอลลาร์สหรัฐแข็งค่าขึ้น<br><br>สัญญาน้ำมันดิบ NYMEX ส่งมอบเดือนเม.ย.ลดลง 38 เซนต์ หรือ 0.46% ปิดที่ 81.49 ดอลลาร์/บาร์เรล หลังจากเคลื่อนตัวในช่วง 80.16- 81.91 ดอลลาร์<br><br>-- สัญญาทองคำตลาดนิวยอร์กปิดร่วงลงแตระดับต่ำสุดในรอบกว่า 1 สัปดาห์เมื่อคืนนี้ (9 มี.ค.) เนื่องจากสกุลเงินดอลลาร์ที่แข็งค่าขึ้นส่งผลให้นักลงทุนชะลอคำสั่งซื้อสัญญาทองคำ นอกจากนี้ สัญญาทองคำร่วงลงเนื่องจากการคาดการณ์ที่ว่าจีนจะยังไม่เพิ่มทองคำสำรองในระยะนี้<br><br>สัญญาทองคำตลาด COMEX (Commodity Exchange) ส่งมอบเดือนเม.ย.ร่วงลง 1.70 ดอลลาร์ ปิดที่ 1,122.30 ดอลลาร์/ออนซ์ หลังจากเคลื่อนตัวในช่วง 1,125.10-1,108.20 ดอลลาร์<br><br>-- ค่าเงินดอลลาร์สหรัฐแข็งค่าขึ้นเมื่อเทียบกับสกุลเงินยูโรในการซื้อขายที่ตลาดปริวรรตเงินตรานิวยอร์กเมื่อคืนนี้ (9 มี.ค.) ก่อนที่ผู้นำสหรัฐและกรีซจะประชุมร่วมกันเพื่อหาทางคลี่คลายวิกฤตการณ์การเงินของกรีซ ขณะที่เงินปอนด์ดิ่งลงหลังจากฟิทช์ เรทติ้งส์ เตือนว่าอันดับเครดิตของอังกฤษอยู่ในความเสี่ยง เนื่องจากอังกฤษเผชิญกับยอดขาดดุลงบประมาณในระดับสูง ส่วนค่าเงินดอลลาร์สหรัฐยังคงได้แรงหนุนจากตัวเลขจ้างงานที่สดใสของสหรัฐ<br><br>ค่าเงินยูโรร่วงลง 0.23% แตะที่ 1.3596 ยูโร/ดอลลาร์ จากระดับของวันจันทร์ที่ 1.3628 ยูโร/ดอลลาร์ ขณะที่ค่าเงินปอนด์ร่วงลง 0.47% แตะที่ 1.4990 ปอนด์/ดอลลาร์ จากระดับ 1.5061 ปอนด์/ดอลลาร์<br><br>-- ดัชนี FTSE 100 ตลาดหุ้นลอนดอนปิดลบเมื่อคืนนี้ (9 มี.ค.) หลังจากอังกฤษเปิดเผยยอดขาดดุลการค้าที่เพิ่มขึ้น ซึ่งข้อมูลดังกล่าวได้ฉุดค่าเงินปอนด์ร่วงลงด้วย ขณะที่หุ้นกลุ่มอสังหาริมทรัพย์ร่วงลงอย่างหนักหลังจากบริษัท ลิเบอร์ตี อินเตอร์เนชันแนล รายงานผลประกอบการที่ต่ำกว่าคาด<br><br>ดัชนี FTSE 100 ปิดลบ 4.42 จุด หรือ 0.08% แตะที่ 5,602.30 จุด หลังจากเคลื่อนตัวในช่วง 5,563.14-5,618.43 จุด<br><br>