สำนักข่าวต่างประเทศรายงานว่า การซื้อขายในตลาดหุ้นสหรัฐฯ เมื่อคืนที่ผ่านมา(26 ม.ค.2553) ดัชนีปรับเพิ่มในช่วงแรก หลังข้อมูลระบุว่า ดัชนีความเชื่อมั่นผู้บริโภคในเดือนนี้ เพิ่มขึ้นมาอยู่ที่ระดับ 55.9 สูงสุดในรอบปี และเป็นการปรับเพิ่มเดือนที่ 3 ติดต่อกัน ขณะที่ธนาคารกลางสหรัฐ (เฟด) เริ่มการประชุมเรื่องนโยบายการเงินเป็นเวลา 2 วัน ซึ่งคาดว่าเฟดจะยังคงอัตราดอกเบี้ยไว้ในระดับเดิมต่อไป ก่อนที่นักลงทุนจะขายทำกำไรหุ้นกลุ่มสถาบันการเงินและเทคโนโลยี เนื่องจากจากหวั่นวิตกกรณีจีนคุมเข้มการปล่อยกู้ของสถาบันการเงิน ทำให้ดัชนีปรับลดลง <br><br> <br><br>หลังปิดตลาดดัชนีหุ้นดาวโจนส์ ปิดที่ระดับ 10,194.29 จุด ลดลง 2.57 จุด แนสแดค ปิดที่ 2,203.73 จุด ลดลง 7.07 จุด และเอสแอนด์พี ปิดที่ 1,092.17 จุด ลดลง 4.61 จุด.<br><br> <br><br>ขณะที่ราคาน้ำมันดิบที่ตลาดล่วงหน้านิวยอร์ค(ไนเม็กซ์) ลดลง 55 เซนต์ โดยปิดที่ระดับ 74.71 ดอลลาร์สหรัฐ/บาร์เรล<br><br> <br><br>ส่วนราคาทองคำปรับเพิ่มขึ้น 2 ดอลลาร์ ปิดที่ระดับ 1,098.30 ดอลลาร์สหรัฐ/ออนซ์<br><br><br>