ผู้สื่อข่าวรายงานบรรยากาศการลงทุนในตลาดหุ้นไทยวันที่ 2 ธ.ค.ว่า ดัชนีหุ้นไทยพลิกกลับมาปิดตลาดในแดนลบหลังช่วงเช้าปรับตัวขึ้นได้ เพราะนักลงทุนหวังว่าหากมีการตัดสินยุบ 3 พรรคการเมืองน่าจะทำให้สถานการณ์ ความขัดแย้งทางการเมืองและการชุมนุมปิดสนามบินของกลุ่มพันธมิตรประชาชนเพื่อประชาธิปไตยคลี่คลายลงหรือหาข้อยุติลงได้ แต่การประกาศเดิน หน้าจัดตั้งรัฐบาลใหม่ และเลือกนายกรัฐมนตรีคนใหม่ของ 6 พรรคร่วมรัฐบาล เดิม ทำให้ความวุ่นวายทางการเมืองยังคงดำเนินต่อไป <br><br><br> <br><br>ขณะที่ทีท่าของกลุ่มพันธมิตรฯก็ยังคงจะปักหลักปิดสนามบิน ทำให้นักลงทุนกลับลำเทขายหุ้นกดดัชนีหุ้นมาปิดทำการที่ 387.32 จุด ลดลง 3.60 จุด มูลค่าการซื้อขาย 11,492.93 ล้านบาท นักลงทุนต่างชาติขายสุทธิ 1,639.99 ล้านบาท <br> <br><br><br>ม.ล.ทองมกุฎ ทองใหญ่ กรรมการผู้จัดการ บล.ซิตี้คอร์ป (ประเทศไทย) กล่าวภายหลังกลุ่มพันธมิตรประชาชนเพื่อประชาธิปไตยแถลงยุติการชุมนุมว่าเป็นข่าวที่ดีมากๆ และเป็นข่าวที่น่าเซอร์ไพรส์ของประเทศไทย ดังนั้น หากไม่มีปัจจัยลบด้านอื่นหรือข่าวร้ายๆใหม่ๆเข้ามา เชื่อว่าตลาดหุ้นไทยน่าจะปรับตัวขึ้นได้หลายเปอร์เซ็นต์ โดยจะปรับตัวดีขึ้นกว่าตลาดหุ้นอื่น <br><br> <br><br>อย่างไรก็ตาม หลังจากนี้จะต้องติดตามสถานการณ์โดยเฉพาะในวันที่ 8 ธ.ค.นี้ว่า 6 พรรคร่วมรัฐบาลเดิมจะเสนอใครมาเป็นนายกรัฐมนตรี หากได้ คนเป็นที่ได้รับการยอมรับจากผู้ชุมนุมทุกกลุ่มบ้านเมืองน่าจะดีขึ้น การเมืองน่าจะมีทางออกที่ดี ส่วนการยุบ 3 พรรคการเมืองนั้นเป็นสิ่งที่นักลงทุนคาดกันอยู่แล้ว และเกิดขึ้นรวดเร็ว หากวันที่ 8 ธ.ค.ได้นายกรัฐมนตรีเป็นที่ยอมรับโอกาสที่หุ้นจะฟื้นขึ้นมาก็มีต่อ. 