วันพฤหัสบดีที่ 22 ตุลาคม พ.ศ. 2552 07:40 <br><br>ค่าเงินดอลลาร์สหรัฐร่วงหนุนราคาทองคำปิดพุ่ง4.80$<br><br>วันนี้(22ต.ค.) บลูมเบิร์กรายงานว่า สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,063.40 ดอลลาร์/ออนซ์ เพิ่มขึ้น 4.80 ดอลลาร์ หลังจากเคลื่อนตัวในช่วง 1,048.10-1,065.70 ดอลลาร์ ขณะที่สัญญาโลหะเงินส่งมอบเดือนปิดที่ 17.825 ดอลลาร์/ออนซ์ เพิ่มขึ้น 26.70 เซนต์ ส่วนสัญญาพลาตินัมส่งมอบเดือนม.ค.ปิดที่ 1,374.40 ดอลลาร์/ออนซ์ เพิ่มขึ้น 18.10 ดอลลาร์ และสัญญาพัลลาเดียมเดือนธ.ค.ปิดที่ 341.50 ดอลลาร์/ออนซ์ เพิ่มขึ้น 3.85 ดอลลาร์<br><br>สัญญาทองคำตลาดนิวยอร์กปิดพุ่งขึ้นเมื่อคืนนี้ (21 ต.ค.) ซึ่งเป็นสถิติที่ปิดบวกติดต่อกัน 4 วันทำการ เนื่องสกุลเงินดอลลาร์สหรัฐที่ร่วงลงอย่างหนักเมื่อเทียบกับยูโรช่วยกระตุ้นนักลงทุนให้ทุ่มซื้อสัญญาสินค้าโภคภัณฑ์ รวมถึงน้ำมันดิบและทองคำ โดยดอลลาร์ดิ่งลงต่ำกว่าระดับ 1.50 ยูโร/ดอลลาร์เป็นครั้งแรกในรอบ 14 เดือนเนื่องจากเศรษฐกิจโลกที่ฟื้นตัวขึ้นทำให้นักลงทุนเข้าถือครองสกุลเงินที่ให้อัตราผลตอบแทนสูงกว่าดอลลาร์<br><br><br>