ตลาดหุ้นเอเชียส่วนใหญ่อ่อนตัวลงเช้านี้ หลังจากที่ราคาบ้านในสหรัฐปรับตัวสูงขึ้นและความเชื่อมั่นผู้บริโภคสหรัฐที่สูงขึ้นช่วยหนุนหุ้นกลุ่มคอนซูเมอร์ ขณะที่หุ้นกลุ่มผู้ผลิตทองคำร่วงลงหลังจากที่ราคาโลหะมีค่าอ่อนตัวลง   ดัชนีนิกเกอิตลาดหุ้นญี่ปุ่นเปิดวันนี้ที่ 10,707.51 จุด เพิ่มขึ้น 69.45 จุด  ดัชนีฮั่งเส็งตลาดหุ้นฮ่องกงเปิดวันนี้ที่ 21,469.33 จุด ลบ 30.11 จุด ขณะที่ดัชนีเวทเต็ดตลาดหุ้นไต้หวันเปิดวันนี้ที่ 8,078.91 บวก 25.08 จุดแต่ดัชนีคอมโพสิตตลาดหุ้นโซลเปิดวันนี้ที่ 1,670.19 จุด ลดลง 2.29 จุด ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,844.40 จุด ลดลง 0.70 จุด และดัชนีสเตรทส์ไทม์ตลาดหุ้นสิงคโปร์เปิดวันนี้ที่ 2,867.24 ลบ 2.52 จุด <br><br>         ดัชนี MSCI Asia Pacific Index ขยับมาอยู่ที่ 120.58 จุด เมื่อเวลา 9.21 น.ตามเวลาท้องถิ่นในกรุงโตเกียว <br><br>         หุ้นแอลจี อิเล็กทริค พุ่งขึ้นในตลาดหุ้นเกาหลีใต้ ส่วนหุ้นนิสสัน มอเตอร์ ดีดตัวขึ้นในตลาดหุ้นโตเกียว และหุ้นนิวเครสท์ ไมนิ่ง ซึ่งเป็นบริษัทผู้ผลิตทองคำรายใหญ่สุดของออสเตรเลีย อ่อนตัวลงในตลาดหุ้นออสเตรเลีย <br><br>         สัญญาทองคำตลาดนิวยอร์กปิดร่วงลงเมื่อคืนนี้ (29 ธ.ค.) เพราะได้รับแรงกดดันจากการพุ่งขึ้นของสกุลเงินดอลลาร์สหรัฐ นอกจากนี้ นักลงทุนยังกระหน่ำขายสัญญาทองคำหลังจากนักวิเคราะห์หลายคนคาดการณ์ว่าสกุลเงินดอลลาร์สหรัฐมีแนวโน้มแข็งแกร่งขึ้นอีกเมื่อเทียบกับสกุลเงินหลักๆ           <br><br>         สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,098.10 ดอลลาร์/ออนซ์ ร่วงลง 9.80 ดอลลาร์ หลังจากเคลื่อนตัวในช่วง 1107.0 - 1098.0 ดอลลาร์ <br><br>         สแตนดาร์ด แอนด์ พัวร์/เคส-ชิลเลอร์ เปิดเผยราคาบ้านใน 20 เมืองใหญ่ของสหรัฐดีดขึ้น 0.4% ในเดือนต.ค. สวนทางกับที่นักวิเคราะห์ส่วนใหญ่คาดว่าจะร่วงลง 7.2% <br><br><br>