วันที่ 13 ธันวาคม 2551 เวลา 09:33 น. | จำนวนผู้อ่าน 6 คน ผู้โหวต 0 คน<br>คะแนนข่าว        <br><br>ขนาดตัวอักษร ก ก ก <br>บีบเอสอีซีซีแจงปล่อยกู้ 240 ล้าน <br> รายงานข่าวจากตลาดหลักทรัพย์แห่งประเทศไทย (ตลท.) เปิดเผยว่า ได้สั่งให้บริษัท เอส.อี.ซี.ออโต้ เซลส์ แอนด์ เซอร์วิส จำกัด (มหาชน) หรือเอสอีซีซี ชี้แจงเกี่ยวกับความคืบหน้าการรับชำระหนี้คืนเงินให้กู้ยืมแก่บุคคลอื่น 240 ล้านบาท รวมทั้งขอให้บริษัทระบุชื่อผู้รับ  ผิดชอบและแนวทางการติดตามทวงเงินให้กู้ยืมดังกล่าว พร้อมทั้งสั่งให้ชี้แจงข้อมูลเพิ่มเติมเกี่ยวกับการจัดให้มีการตรวจสอบพิเศษตามคำสั่งของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และการประกอบธุรกิจของบริษัทในปัจจุบัน เช่น ชื่อผู้สอบบัญชี ผลการติดต่อกับผู้สอบบัญชีแต่ละราย, ชื่อผู้รับผิดชอบและแนวทางในการติดตามทวงถามรถยนต์ 5 คัน ที่บริษัทแจ้งต่อ ตลท. ว่าเจ้าหนี้ส่วนตัวของ นายสมพงษ์ วิทยารักษ์สรรค์ ประธานบริหารบริษัท ยึดเอาไปจากโชว์รูมของบริษัท และผลการตรวจสอบของบริษัทเกี่ยวกับสาเหตุที่รถยนต์จำนวน 476 คัน หายไปจากคลังสินค้าของบริษัท โดยให้ชี้แจงข้อมูลดังกล่าวภายในวันที่ 17 ธ.ค.นี้  <br> <br>อย่างไรก็ตาม ก่อนหน้านี้เอสอีซีซี ชี้แจงว่าเงินกู้ดังกล่าวเป็นการดำเนินการของบริษัท เอสอีซีซี โฮลดิ้ง จำกัด ซึ่งเป็นบริษัทย่อย โดยให้กู้แก่บุคคล 4 ราย ยอดเงินรวม 240 ล้าน บาท แบ่งเป็นให้กู้ยืมกับนายณัฐวุฒิ อัมพรพิสิฎฐ์ 155 ล้านบาท, นายธนพงษ์ พงษ์พัฒนา  20 ล้านบาท และบริษัท เทคอิท บิวเดอร์ 20 ล้านบาท ครบกำหนดชำระแล้ว ในวันที่ 9 ธ.ค. 51 ส่วนอีก 45 ล้านบาท เป็นเงินให้กู้ยืมแก่นายสุภาพ ลิตวิจิตร จะครบกำหนด 17 ธ.ค. 51<br> <br>นายธีระชัย ภูวนาถนรานุบาล เลขาธิ การ ก.ล.ต. กล่าวว่า ก.ล.ต. ได้เร่งตรวจสอบกรณีของเอสอีซีซี โดยให้ฝ่ายบัญชีนำข้อมูลและผู้บริหารมาให้ข้อมูลเพื่อตรวจสอบ โดย ก.ล.ต. จะดำเนินการตรวจสอบให้เร็วที่สุด.<br> <br>